Dobra/losa vijest - Страница 4 - :: Forumi Tvorca Grada ::\nПорукаод El » 23 Феб 2008, 09:24\nSaniranje i procena ukupne štete počinjene u Beogradu tokom divljanja huligana posle mirnog narodnog protesta zbog priznavanja nezavisnosti Kosova sigurno će potrajati. Međutim, šteta koju su vandali napravili Srbiji na spoljnopolitičkom planu već se može okarakterisati kao ogromna. Nasilje je naišlo na osudu širom sveta, a pojedine reakcije se mogu tretirati i kao oštra dimplomatska pretnja.\nSavet bezbednosti UN jednoglasno je osudio napade grupe demonstranata na ambasade u Beogradu i podsetio na obavezu vlasti da preduzmu sve kako bi zaštitile diplomatske misije.\n"Članice Saveta bezbednosti UN najoštrije osuđuju napade rulje na ambasade u Beogradu u kojima su oštećene ambasade i osoblje ugroženo", rekao je novinarima predsedavajući Saveta bezbednosti UN i ambasador Paname pri UN Rikardo Alberto Arijas.\nU saopštenju koje je Arijas pročitao novinarima navodi se da članice Saveta bezbednosti UN podsećaju na osnovne principe međunarodnih konvencija o nepovredivosti diplomatskih misija i obavezu vlasti zemlje domaćina da preduzmu sve kako bi zaštitile te misije.\nI Oli Ren, evropski komesar za proširenje, oštro je juče osudio napade na strane ambasade i ekonomska predstavništva u Beogradu i pozvao srpske vlasti da smire situaciju i izbegavaju zapaljive izjave.\n"Pozivamo sve srpske lidere da pozovu na uzdržanost i da izbegavaju davanje izjava koje bi mogle dovesti do razbuktavanja situacije", poručio je Ren.\nDa su ružne slike iz Beograda udarac zajedničkoj diplomatskoj akciji Rusije i Srbije, konstatovao je u razgovoru sa Vukom Jeremićem i Sergej Lavrov. Ruski ministar spoljnih poslova izrazio je žaljenje zbog incidenata do kojih je došlo tokom protesta u Beogradu.\nU telefonskom razgovoru sa šefom srpske diplomatije Vukom Jeremićem Lavrov je potvrdio spremnost Rusije da "ubuduće blisko sarađuje" sa Srbijom "u svim svetskim forumima kako nelegalni akt jednostranog proglašenja nezavisnosti Kosova ne bi dobio međunarodni legitimitet", saopštilo je Ministarstvo spoljnih poslova Srbije.\n- Nasilje koje se desilo u Beogradu tokom demonstracija protiv nezavisnosti Kosova "potpuno je neprihvatljivo" - rekla je Kristina Galjak, portparol visokog predstavnika EU za spoljnu politiku i bezbednost.\n"Nasilje je potpuno neprihvatljivo, mi pozivamo na mir, na uzdržanost i odgovornost", izjavila je Galjakova.\nI Francuska je oštro osudila napade na ambasade tokom nereda u Beogradu i kritikovala "neodgovorne izjave" nekih srpskih političara.\n"Saosećamo s vlastima SAD, čija je ambasada zapaljena, kao i s vlastima Hrvatske, Turske, Nemačke i BiH, čije su ambasade isto tako bile meta napada", dodaje se u saopštenju.\nŠef britanske diplomatije Dejvid Miliband rekao je: "Jasno nam je da se na pitanje Kosova u Srbiji reaguje emotivno, ali nema opravdanja za izlive nasilja. Srpskoj vladi smo jasno stavili do znanja da očekujemo da u potpunosti ispunjava svoje obaveze, u smislu zaštite ambasade i svih drugih diplomatskih objekata u Beogradu", rekao je Miliband za Bi-Bi-Si.\nHrvatski ministar spoljnih poslova Gordan Jandroković razgovarao je telefonom sa ministrom spoljnih poslova Srbije Vukom Jeremićem i izrazio najoštriji protest zbog napada na zgradu ambasade Hrvatske u Beogradu.\nMekormak: Držaćemo Koštunicu za reč\nNajoštrije upozorenje stiglo je iz Vašingtona. Po naređenju Kondolize Rajs državni podsekretar Nikolas Berns upozorio je preksinoć u telefonskom razgovoru sa Vojislavom Koštunicom i ministrom spoljnih poslova Vukom Jeremićem da će srpska vlada biti odgovorna ukoliko učesnici protesta povrede Amerikance u napadima na Ambasadu SAD u Beogradu. Portparol Stejt departmenta Šon Mekormak je naglasio da su SAD dobile uveravanja od Koštunice da se ništa slično neće dogoditi u budućnosti. "Dobili smo uveravanja od premijera da se ovakva epizoda neće ponoviti i držaćemo ih za reč", rekao je Mekormak.\nBela kuća: Napadi u Beogradu delo huligana\n"Mi smatramo da su napadi na našu ambasadu delo huligana i izgrednika. Mi ne smatramo da je to lice koje Srbija želi da predstavi svetu i, vrlo iskreno, mi ne smatramo da je to pravo lice Srbije", rekao je novinarima jedan od portparola Bele kuće Skot Stenzel. On je potvrdio spremnost SAD da nastave da rade na integraciji Srbije u evropske strukture. AFP ocenjuje da izjava portparola Bele kuće odražava želju da se ublaži diplomatska kriza.\nПорукаод Mustra » 25 Феб 2008, 14:23\nSkupština grada Kragujevca jednoglasno je odobrila porodici Đoković, odnosno njihovoj firmi „Family sport”, izgradnju sportsko rekreativnog kompleksa na oko tri hektara. Ovaj kompleks, u kojem će udeo grada Kragujevca biti pet odsto, trebalo bi da ima četiri otvorena teniska terena, hotel, apartmane za polaznike teniske akademije i veliku tenisku halu, koja bi odgovarala standardima za organizaciju ATP turnira. Gradonačelnik Veroljub Stevanović rekao je da će ovo biti izuzetno značajna stvar za Kragujevac, jer će ako šampion Novak Đoković dođe jedanput ili dvaput mesečno onda ceo svet čuti za grad na Lepenici kao centar tenisa u Srbiji.\nZbog ove investicije porodice Đoković u Kragujevcu mediji u Srbiji nekadašnji grad automobila prekrstili su u šumadijski Vimbldon.\nПорукаод El » 27 Феб 2008, 09:07\nNije realno očekivati da Amerika poništi odluku o priznanju nezavisnosti Kosova, ali to i pored sadašnjih oštrih izjava jednog broja najviših političara u Srbiji ne znači prekid diplomatskih odnosa, kaže za "Blic" Dragan Simić, profesor Fakulteta političkih nauka i direktor Centra za studije SAD.\nPremijer Srbije Vojislav Koštunica izjavio je da neće biti normalizacije odnosa sa onim državama koje su priznale jednostrano proglašenu nezavisnost Kosova, sve dok ta odluka ne bude poništena i pozvao SAD da ponište odluku o priznavanju Kosova. Iz Stejt departmenta stigao je odgovor da "Kosovo nikada više neće biti deo Srbije". Profesor Simić kaže da sve ovo ipak ne znači da će se Srbija u diplomatiji oslanjati isključivo na Rusiju, Kinu i Indiju i da bi odluka da se prekinu odnosi sa prvom silom sveta bila veoma loša.\n- Ne sećam se da je neko poništio priznanje druge države, osim Makedonije koja je u jednom trenutku priznala Tajvan pa, kad su "dobili po prstima od Kine", onda su se brzo povukli. Naši budući odnosi sa SAD zavisiće, pre svega, od toga da li će Amerika radikalizovati svoje stavove prema Kosovu, na uštrb Srbije, i šta će učiniti po pitanju primanja Kosova u UN i druge međunarodne institucije - kaže Simić.\nOn podseća da su odnosi sa SAD posle uzlazne putanje nakon demokratskih promena 2000. zahladneli pre godinu i po dana kada se na stolu našlo pitanje konačnog statusa Kosova. Smatra da je naša diplomatija tada pogrešila jer je digla ruke od pokušaja da stav Amerike promeni, smatrajući da je to nemoguće.\n- Činjenica da Stejt department nije povukao svog ambasadora iz Beograda povoljna je za razvoj daljih odnosa. Oni su odlučili da vide dalji razvoj događaja, što nama daje manevarski prostor u političkom i diplomatskom smislu da sagledamo i odmerimo druge poteze. Po nas bi bilo izrazito loše da prekinemo kanale komunikacije sa SAD, ali bi takođe bilo veoma loše i da nismo pokazali nezadovoljstvo i ogorčenje zbog inercije američke politike koje direktno ugrožava našu državu - kaže Simić, naglašavajući da je prosto neverovatno da planeri i stratezi u Stejt departmentu i Pentagonu nisu uvideli do koje mere je opasno stvaranje druge albanske države na Balkanu.\nSimić upozorava da nikako ne treba otpisivati diplomatski rad na ublažavanju američkog stava prema nezavisnosti Kosova jer još nisu iscrpljeni potencijali za bolje razumevanje SAD i Srbije, kao što ni Amerika nije jedinstvena po pitanju Kosova.\n- Čitav niz veoma uticajnih kongresmena i senatora misli sasvim drugačije od onoga što je sada zvanični američki stav prema ovom regionu. Svega tri dana nakon proglašenja nezavisnosti Kosova nekoliko najprestižnijih instituta ("Vudro Vilson centar", "Kejto", pojedinci iz "Rand" korporacije) izašlo je u javnost sa projekcijama kriza u regionu, čak i mogućih ratova za teritorije. Upozoravaju da je priznavanjem nezavisnosti Kosova posejano seme zla. To su veoma važni signali koje treba iskoristiti - kaže Simić.\nAtaše za štampu u američkoj ambasadi Rijen Haris kaže da će ambasada nastaviti da radi na povećavanju investicija, konsolidaciji vladavine prava i reforme sudstva, boljoj zdravstvenoj zaštiti i proširenju mogućnosti za obrazovanje. Haris podseća da SAD troše više od 50 miliona dolara godišnje za pomoć građanima Srbije i da je u pitanju posvećenost od koje neće lako odustati.\n- Znamo da većina ljudi u ovoj zemlji ne odobrava nasilje i da slike koje su poslate širom sveta nisu pravo lice Srbije - kaže Haris.\nBez viza do daljnjeg\nOdeljenje za vize američke ambasade u Beogradu neće raditi dok se ne popravi šteta pričinjena u neredima, potvrđeno je "Blicu" u ambasadi. Diplomate koje su evakuisane pre nereda još se neće vratiti ali će osoblje, koje je bilo privremeno povučeno, danas biti na poslu.\nAmbasada SAD: Idemo dalje\n- Vlada Srbije ograničila je kontakte našeg ambasadora na niže službenike zbog čega žalimo jer smatramo da je važno da svi kanali komunikacije budu otvoreni. Ipak, diplomate koje su ostale nastavljaju sa uobičajenim kontaktima sa zvaničnicima u Srbiji - rekla je za "Blic" Rijen Haris, ataše za štampu američke ambasade u Beogradu i dodala da su u ambasadi bili ljuti i rastuženi incidentima od 21. februara.\n- Rastužio nas je gubitak jednog života. Naljutilo nas je nasilje, neadekvatna policijska zaštita naše ambasade i neodgovorne izjave pojedinih lidera Srbije. Iako se ne slažemo po pitanju Kosova, ipak možemo da radimo zajedno na mnogim zajedničkim ciljevima. Nećemo dozvoliti da ti ciljevi budu izbačeni u stranu sebičnim političkim odlukama nekih srpskih lidera - rekla je Haris za "Blic".\nПорукаод Sky Seeker » 29 Феб 2008, 10:14\nGledam u jutarnjem programu da je u Beogradu Socijalno tužilo jednog invalida za "neosnovano bogaćenje" jer su mu oni davali više nego što treba. Ne kaže se koliki je to novac, ali invalid je dobio sudsko rešenje da vrati višak.\nNe znam da li je ovo dobra ili loša vest?\nПорукаод El » 11 Мар 2008, 09:37\nNajmanje 20 mrtvih u dva bombaška napada u Lahoru\nLAHOR - Najmanje 20 ljudi je danas poginulo, dok je 134 ranjeno, u dva samoubilačka bombaška napada u pakistanskom gradu Lahoru, saopštili su pakistanski zvaničnici.\nPrva eksplozija dogodila se ispred zgrade Federalne istražne agencije (FIA), u kojoj je zaposleno između 200 i 300 ljudi, oko 9 sati i 30 minuta po lokalnom vremenu, malo posle početka radnog vremena.\nVeliki broj zaposlenih je evakuisan, ali se strahuje da se mnogi još nalaze u zgradi, koja je toliko oštećena da bi mogla da se sruši svakog trenutka, izjavio je Malik Ikbal iz gradske policije.\nPakistanski ministar unutrašnjih poslova Hamid Navaz izjavio je da je uzrok eksplozije ispred zgrade FIA automobil bomba, a policija da je reč o samoubilačkom bombaškom napadu.\nPrema izveštajima lokalnih medija automobil bomba bio je parkiran ispred ulaza osmospratnice ili su nepoznati napadači vozilom sa eksplozivom uleteli u hol zgrade.\nŠef spasilačke službe Rizvan Basir saopštio je da je u eksploziji ispred zgrade FIA poginulo najmanje 18 ljudi.\nU trenutku eksplozije u zgradi je bio u toku sastanak predstavnika vojne obaveštajne službe i zvaničnika FIA, koji razmenjivali informacije o samoubilačkom bombaškom napadu prošle sedmice na akademiju pakistanske mornarice u Lahoru, kada je život izgubilo šest osoba, saopštio je šef FIA Mijan Manzur.\nDrugi automobil bomba eksplodirao je 10 kilometara dalje u pretežno stambenoj četvrti Lahora, saopštila je policija.Gradski zvaničnik Mijan Edžaz saopštio je da je u tom napadu poginulo dvoje dece.\nDanašnji bombaški napadi najnoviji su u 15-mesečnoj kampanji islamskih ekstremista, čija su meta pakistanske bezbednosne snage i političke ličnosti.\nU proteklih 15 meseci u Pakistanu se dogodilo više od 60 bombaških napada u kojima je život izgubilo više od 1.000 ljudi, podsetile su agencije.\nПорукаод El » 11 Мар 2008, 09:38\nGoran Pitić, predsednik Upravnog odbora "Sosijet ženeral banke" i nekadašnji ministar za ekonomske odnose sa inostranstvom u vladi premijera dr Zorana Đinđića, veruje da bi se bez izbora samo nastavilo mrcvarenje i dalje siromašenje, jer napretka nema bez inostranih investicija, a njihov dotok je stao već krajem prošle godine i to prvo u očekivanju ishoda rešenja kosmetskog pitanja, pa onda kulminirao s tim rešenjem.\nAna Firtel Vlajić, izvršni direktor Saveta stranih investitotra, kaže za "Blic" da raspisivanje vanrednih parlamentarnih izbora može da predstavlja način da se obezbede osnovni preduslovi ulaganja - stabilnost i predvidivost.\n- Svakako da je i za ekonomiju Srbije ovo rešenje najbolje. U ovih par meseci do formiranja nove vlade nastavićemo sa svim preuzetim obavezama. Sve aktivnosti oko besplatnih akcija, budući da je sva regulativa doneta, ići će po nepromenjenim rokovima. Kada je reč o tajmingu predviđenom za početak privatizacije javnih preduzeća i tu rokovi ostaju - kaže Dinkić. On objašnjava da će do kraja ovog meseca biti raspisan tender za izbor privatizacionog savetnika za inicijalnu javnu ponudu za "Telekom" i "Galeniku". Odluku te vrsta Vlada Srbije je donela pre dva meseca, tako da postoji pun legitimitet za taj rad, a budući da za izradu tog dokumenta treba najmanje nekoliko meseci, očekuje se da će taj projekat iznošenja na prodaju akcija ovih preduzeća kroz inicijalnu javnu ponudu biti gotov taman kada bude formirana nova vlada. To bi omogućilo da sa prodajom akcija onda krenemo već krajem ove godine - predočava ministar Dinkić.\nOn je uveren da će i prodaja kragujevačke "Zastave" uslediti bez pomeranja rokova.\n- Rok koncesionaru da prikupi novac i uđe u posao ističe 31. marta. Očekujem da neće biti nikakvog odustajanja, odnosno da će taj projekat da krene. Ali svi drugi projekti će nam upravo zbog spuštanja vlade na tehnički nivo i raspuštanja parlamenta biti u ozbiljnom problemu. Građevinska sezona je pred punim zamahom, a mi ne možemo da povučemo već odobrene kredite, jer ih zbog raznih opstrukcija nije ratifikovao parlament. To je, na primer, kredit od 120 miliona evra za obilaznicu oko Beograda i 140 miliona evra za "Železnicu" - negoduje Ilić.\nMlađan Dinkić, ministar ekonomije u tehničkoj vladi srbije:\nMoramo dobiti bolju ponudu za NIS\nKada je reč o Naftnoj industriji Srbije, memorandumu potpisanim sa vladom Rusije, ministar Dinkić je izričit da taj dokument nema pravnu snagu, odnosno da će realizacija morati da sačeka formiranje nove vlade Srbije.\n- Gasni aranžman nema smetnji, ali ovaj oko NIS predstavlja samo memorandum i do izbora nove vlade ne sme tehnička tu ništa da radi. Kada bude formirana nova vlada, insistiraću ili da se razdvoji NIS od gasnog aranžmana, ili da "Gasprom" izuzetno poboljša svoju ponudu za NIS. Izbor nove vlade je, dakle, šansa da napravimo neuporedivo bolji aranžman oko NIS, naravno ukoliko većinska odluka građana bude za evropski put Srbije - navodi Mlađan Dinkić.\nDragan Đuričin, predsednik saveza ekonomista srbije:\nGlavna indirektna šteta usporen priliv inokapitala\nKod nas je ekonomija već 20 godina sluškinja politike, tako da ova situacija ne predstavlja novinu. Geopolitička tranzicija još nije završena, a zna se da ekonomska sledi geopolitičku. Direktne štete datog političkog trenutka po ekonomiju je teško izračunati, ali su indirektne značajne. Glavna indirektna šteta je usporen priliv inokapitala. Poznato je da je Srbiji potrebno 3,5 do četiri milijarde dolara investicija da bi održala spoljnu likvidnost. Spoljna nelikvidnost može imati nesagledive posledice na unutrašnju ekonomsku situaciju - navodi u izjavi za "Blic" prof. dr Dragan Đuričin, predsednik Saveza ekonomista Srbije.\nTrošiće se po usvojenom budžetu\nPolitički događaji i dalje će snažno uticati na dnevno kretanje kursa dinara, a na dugi i srednji rok kurs će biti određen nivoom restriktivnosti monetarne politike, kaže u izjavi za "Blic" Radovan Jelašić, guverner Narodne banke Srbije. On dodaje da ostaje spremnost centralne banke da se devizne rezerve koriste u slučaju da kretanje kursa ne doprinosi postizanju projektovane bazne inflacije od tri do šest odsto do kraja godine. Kada je o inflaciji reč, guverner navodi da se ni do sada nije očekivala dodatna restriktivnost fiskalne politike zbog povećanih rizika iz inostranstva, a da je u narednom periodu zbog brzine kojom su zakazani izbori barem isključena mogućnost njene dodatne ekspanzivnosti.\n- To znači da će se trošiti ono što je budžetom već opredeljeno i to je dobro - smatra Jelašić. Prema njegovoj proceni, zbog dešavanja na međunarodnom finansijskom tržištu, kao i već preduzetih mera NBS, veće su šanse da se kamatne stope povećaju nego da se smanje.\nBerza čeka izborni rezultat\n- Ako pogledamo vrednosti berzanskih indeksa, vidimo da je u poslednjih 365 dana Belex 15 pao za oko 18 odsto, tačnije u odnosu na svoju istorijski maksimalnu vrednost sa početka maja prošle godine pao je za 45 odsto. Imajući u vidu da su kompanije koje ulaze u korpu indeksa imale uspešnu poslovnu godinu, čini se da je u trenutne cene na Beogradskoj berzi ugrađen scenario da će Srbija ići sporijim putem. Ukoliko na vanrednim parlamentarnim izborima pobedi opcija za ubrzane integracije sa EU, može se očekivati rast berzanskih indeksa, a ukoliko pobedi opcija za sporije integracije sa EU, indeksi će verovatno stagnirati i držati se na ovom nivou još neko vreme - ocenio je Vladimir Pavlović iz portfolio menadžer kompanije "Fima investments".\nПорукаод El » 11 Мар 2008, 09:39\nKriza u Srbiji koči nove investicije\nBEČ - Austrijski investitori koji se već nalaze u Srbiji zasad mirno prate politički razvoj u Srbiji,dok su novi ulagači veoma skeptični, ocenjuje danas austrijski ekonomski dnevnik "Virtšaftsblat".\nPrevremeni izbori su, piše list, naterali jednog investitora iz Austrije, koji je želeo da ostane anoniman, da privremeno obustavi sve svoje planove u Srbiji ."Investitorima je potreban kontinuitet i sada se ne može proceniti u kom pravcu će ići ta zemlja", kazao je on.\nTakođe neimenovani privrednik kritikovao je ekonomske okvire ocenjujući da su strukture slične kao u Rusiji."Investitori ne mogu da se oslone na stabilan sistem i uspeh u poslovanju je često vezan za oligarhe iz starih komunističkih sistema", poručio je on.\n"Virtšaftsblat" ukazuje da su posebno oprezni investitori onih zemalja EU koje su među prvima priznale Kosovo, dodajući da nije nikakva slučajnost to što je slovenački lanac " Merkator " bio u dva navrata meta lažnih dojava bombe.List takođe navodi da je više planiranih projekata obustavljeno, među kojima je i jedna fabrika italijanskog proizvođača obuće "Geoks".\nIskusni austrijski investitori u Srbiji, međutim,su mirni.Tako je šef predstavništva austrijske pošte u Srbiji Igor Velimirović rekao da njegova kuća planira da investira u novi logistički centar.On ukazuje na činjenicu da Srbija ostvaruje najveći deo spoljne trgovine sa EU i da zbog toga Uniji ne može da okrene leđa.Takođe, bez strepnje zbog sadašnjeg stanja, na situaciju gleda i predstavnik Privredne komore Austrije u Beogradu Herbert Prečlik.\nOn je istakao da će Agencija za privatizaciju i ulaganja i pored prevremenih izbora u Srbiji nastaviti da radi.\nПорукаод El » 12 Мар 2008, 08:58\nPatrijarh Pavle (93), koji se skoro četiri meseca nalazi na lečenju na Vojnomedicinskoj akademiji u Beogradu (VMA), uskoro bi trebalo da bude pušten na kućno lečenje u Patrijaršijski dvor.\nKako piše "Politika", zahvaljujući terapijama koje je propisao stalni konzilijum lekara i uz pomoć medicinskog osoblja VMA, patrijarh se oseća "znatno bolje i više nije prikovan' za krevet".\nU poslednjem izveštaju stalnog konzilijuma lekara VMA navodi se da je "zdravstveno stanje patrijarha Pavla stabilno, sa dobrom komunikacijom i saradnjom tokom rehabilitacionog tretmana".\nPosle puštanja sa VMA očekuje se da će se patrijarh Pavle vratiti svojim obavezama koliko mu to bude dozvoljavalo opšte zdravstveno stanje.\nПорукаод El » 12 Мар 2008, 17:04\nJoanikije pozvao sveštenstvo i vernike da štite crkvenu imovinu\nPODGORICA - Episkop budimljansko - nikšićki Srpske pravoslavne crkve (SPC) Joanikije pozvao je danas sveštenstvo Mitropolije crnogorsko-primorke i vernike SPC da budno čuvaju crkvenu imovinu u svom okruženju.\nOn je posebno pozvao vernike SPC u opštinama Plav i Bar da zaštite crkve i hramove svoje iskonske crkve i da ne dozvole njenu otimačinu, i poručio da treba da se ponašaju kao što su to radili i njihovi preci.\nKanonski nepriznata Crnogorska pravoslavna crkva (CPC) objavila je u utorak da je podnela zahtev da se Mitropoliji crnogorsko-primorskoj oduzme pravo vlasništva nad crkvenom imovinom u opštinama Plav i Bar.\nKanonski nepriznata CPC zahteva da se crkvena imovina upiše kao vlasništvo crkava i manastira u tim gradovima, ponavljajući da je crkvena imovina greškom ranijih vlasti u katastrima upisana kao vlasništvo Cetinjske mitropolije koja je pod ingerencijom beogradske patrijaršije.\nJoanikije je ocenio danas da je u Crnoj Gori počela otimačina crkvne imovine pravoslavne crkve praćena medijskom kampanjom protiv Mitropolije crnogorsko-primorke i mitropolita Amfilohija.\nU Crnoj Gori je počela nova otimačina crkvene zemlje praćena medijskim ratom protiv pravoslavne crkve u Crnoj Gori, rekao je Joanikije u Nikšiću.\nOn je protestovao zbog izjave predsednika parlamenta Ranka Krivokapića, koji je nakon odluke cetinjske uprave za nekretnine da oduzme pravo vlasništva Mitropoliji nad imovinom na Cetinju, kazao da je "prošlo vreme vladavine crkve i da bi mitropolit Amfilohije trebalo da se moli za oprost Bogu zbog umešanosti i podstrekavanja rata u regionu".\nJoanikije je ocenio da su to nedolične izjave za predsednika parlamenta i dodao da bi on trebalo da brani vladavinu prava, a ne da podstiče njegovo kršenje.\nPredsednik skupštine, koji je dužan da inicira donošenje zakona radi osiguranja verskih i imovinskih prava u Crnoj Gori, podstiocanjem nezakonja i nepoštovanja zakona o zaštiti imovinskih prava najavljuje novo oduzimanje crkvene imovine u Crnoj Gori, rekao je vladika.\nOn je naveo da je "u tom pravcu Republička uprava za nekretnine organizovano krenula u izvršenje tog bezakonja i nasilja".\n"Činjenice da se umesto donošenja navedenih zakona vrši nova otimačina crkvene imovine, da se protiv Mitropolije crnogorsko-primorske vodi prljava medijska kampanja, da je izvršitelj zlokobnih najava predsednika Skupštine bivši visoki oficir Državne bezbednosti, a sadašnji direktor Katastra, pokazuju da je režim počeo u duhu neoboljševizma gonjenje Pravoslavne crkve u Crnoj Gor"i, kazao je episkop budimljanski.\n"Povodom navedenih bezakonja, a posebno najavljenog ugrozavanja crkvene imovine na području plavske opštine, pozivamo sveštenstvo i verni narod Eparhije budimljansko-nikšićke da budno čuva svoje svetinje i crkvenu imovinu braneći ih bez ikakvog odstupanja", dodao je Joanikije.\nNepriznata CPC ranije danas je pozvala državne institucije da "primene sredstva pravne države" i da sruše crkvu na vrhu planine Rumija kod Bara, za koju je ocenjeno da je podignuta bez dozvole za gradnju iako je u pitanju neurbanizovano područje.\nCetinjska filijala Uprave za nekretnine oduzela je nedavno Mitropoliji crnogorsko-primorskoj pravo vlasništva nad imovinom na Cetinju i naložila iseljavanje Bogoslovije iz zgrade u kojoj ta škola radi decenijama.\nПорукаод El » 18 Мар 2008, 14:56\nTadić: Srbija nikada neće priznati nezavisnost Kosmeta\nBEOGRAD - Predsednik Srbije Boris Tadić izjavio je danas da Republika Srbija nikada neće priznati nezavisnost Kosova i Metohije i da čin jednostranog proglašenja nezavisnosti pokrajine smatra nelegetimnim.\nTadić je, primajući akreditivna pisma novopostavljenih ambasadora u Beogradu, rekao da Srbija protivpravno priznanje jednostrano proglašene nezavisnosti Kosova i Metohije od pojedinih zemalja smatra povredom svog suvereniteta i teritorijalnog integriteta.\n"Zalažemo se za nastavak pregovora pod okriljem Ujedinjenih nacija, a u cilju pronalaženja kompromisnog rešenja za budući status Kosova i Metohije. Srbija će svim raspoloživim političkim i diplomatskim sredstvima, bez upotrebe sile, nastaviti borbu za svoje interese i za poštovanje međunarodnog prava", poručio je Tadić.\nPredsednik Tadić je danas primio akreditivna pisma novopostavljenih ambasadora Tunisa Hurije Heršiši (Huria Ferćići), Češke Hane Hubačkove (Hana Hubackova), Makedonije Aleksandra Vasilevskog i Čilea Sofije Prats (Sofia Prats).\nTadić je s novopostavljenim ambasadorima razgovarao i o potrebi unapređenja ekonomske saradnje Srbije i njihovih država i izrazio uverenje da će imati dobru saradnju s demokratskim institucijaama u Srbiji.\nПорукаод El » 18 Мар 2008, 14:57\nPupovac: SDŠ neće podržati odluku o priznanju Kosova\nZAGREB - Ukoliko hrvatska vlada sutra prizna nezavisnost Kosova, Samostalna demokratska srpska stranka neće podržati tu odluku, izjavio je potpredsednik te stranke Milorad Pupovac, posle sastanka srpskih poslanika i vicepremijera Slobodana Uzelca sa premijerom Ivom Sanaderom.\nOn je istakao da će Predsedništvo SDŠ-sa i Srpsko narodno vijeće odlučiti o daljim koracima, odnosno izlasku iz vlade, ukoliko Hrvatska prizna Kosovo.\nHrvatski mediji su, pozivajući se na izvore iz vlade, najavili da će vlada sutra priznati Kosovo.\nO stavu treba li Kosovo uopšte priznati ili ne, SDŠ se nije izjasnio, ali je sigurno da stranka ne podržava tako brzo priznanje Kosova, rekao je Pupovac.\n"Mi ne podržavamo stav da bi Kosovo sada trebalo da bude priznato. Zbog unutrašnjih predizbornih procesa i stanja na Kosovu smatramo da bi bilo razborito i obzirno pričekati i ne uticati na odnose koji nisu direktno vezani za interese Hrvatske", istakao je on.\nNa sastanku, na kojem je bilo reči o hrvatskom priznanju Kosova, su, uz Pupovca i Uzelca, bili i predsednik i poslanik SDŠ-a Vojislav Stanimirović i poslanik Ratko Gajica.\nPupovac i Uzelac su više puta upozoravali na probleme u slučaju da Hrvatska prizna Kosovo, za što, prema mišljenju SDŠ-a, nije vreme.\nPrema anketama, 79 odsto ispitanih smatra da Hrvatska treba da prizna Kosovo, ali samo 28 odsto smatra da je Hrvatska to trebalo da učini bez odlaganja, a 51 da ne treba žuriti već čekati najbolji momenat.\nПорукаод El » 18 Мар 2008, 14:59\nČarls Simić: Srbi etnički očišćeni sa Kosova\nNJUJORK - Poznati američki književnik spskog porekla Čarls Simić, ocenio je da je bilo neizbežno da Srbija izgubi Kosovo i Metohiju, ali ne zbog toga što nema pravo na svoju pokrajinu, nego zato što su Albanci, sprovodeći etničko čišćenje Srba, postali većina u odnosu deset prema jedan.\n"Štaviše, veliki broj Srba zna, mada to ne želi javno da kaže, da nije nimalo razumna opcija imati pod istim krovom dva miliona Albanaca koji vas mrze", napisao je Simić u autorskom članku koji objavljuje "Njujork rivju of buks".\nSimić, rođeni Beograđanin i dobitnik Pulicerove nagrade za poeziju 1990. godine, istakao je da odluka nekih zapadnih sila da "dozvole albanskim separatistima na Kosovu da proglase nezavisnost" predstavlja flagrantno kršenje međunarodnog prava i da je "morala da bude sprovedena izvan UN".\nSimić ističe da pozivanje na "humanitarne" razloge, poput zločina koje je nad Albancima počinio režim Slobodana Miloševića, predstavlja samo paravan za stvarne ciljeve velikih sila.\n"Kao što je skoro uvek slučaj kada je reč o Balkanu, velike sile koriste lokalni sukob da bi unapredile svoje vlastite nacionalne interese, koji imaju malo veze sa željom da se sprovede pravda", naveo je čuveni pesnik.\nSimić smatra da su SAD bile odlučne da zadrže svoje vojno prisustvo u ovom delu sveta i da izgradnja američke baze Bondstil na 360.000 kvadratnih metara u blizini Uroševca, posle ulaska NATO-a 1999. godine, ukazuje da su "americki stratezi još tada nedvosmisleno očekivali da ta teritorija više nikada neće biti deo Srbije".\n"Posledica toga je da su, kada su kasnije Srbi i Albanci počeli da pregovaraju o budućem statusu pokrajine, Albanci znali da je to farsa, pošto je budućnost Kosova već rešena u Vašingtonu i da će srpska ponuda o kompletnoj autonomiji biti smesta odbačena", naveo je on.\nSimić smatra da će Kosovo napredovati, ali da će teško funkcionisati kao država, njegove račune će plaćati EU i SAD, a električnu energiju i hranu kupovaće od Srbije.\n"Severni deo sa više od 40.000 Srba će nastojati da se otcepi, a\nmeđunarodna zajednica će im poručiti da teritorijalni integritet Kosova\nmora da se poštuje", naveo je Simić, koji smatra da će, "ukoliko se ne upotrebi sila, nova država ostati podeljena".\nПорукаод El » 18 Мар 2008, 15:01\nUkrajinski policajac UN preminuo, Vukomanović i dalje u komi\nUkrajinski pripadnik policije UNMIK-a preminuo je u prištinskoj bolnici od posledica povreda\nkoje je juče zadobio tokom nemira u severnoj Kosovskoj Mitrovici, potvrdio je portparol KPS-a Veton Eljšani.\nNebojša Vukomanović iz sela Lešak, koji je u neredima teško ranjen u glavu iz vatrenog oružja u sukobima sa UNMIK policijom i\ndalje je u komi i životno je ugrožen, saoptio je dežurni lekar Kliničkog centra u Kragujevcu Đorđe Ugrinović.\nVukomanović, pripadnik Kosovske policijske službe, otac je troje maloletne dece.\nПорукаод El » 19 Мар 2008, 13:07\nPovređeni policajac u kritičnom stanju, KPS se vraća\nPovredjeni Nebojša Vukomanović "Radi se o teškoj povredi glave sa velikim defektom kosti. Pacijent je i dalje u komi, na mehaničkoj ventilaciji", rekla je Jevđić agenciji Beta.\nOna je dodala da Vukomanović ima visoku temperaturu, ali da su mu ostali vitalni parametri stabilni.\nU severnoj Kosovskoj Mitrovici jutros je mirno i život u tom gradu se, posle prekjučerašnjih nemira, normalizuje. U bolnici se oporavljaju povređeni i ranjeni, u školama i na fakultetima nastava se odvija po rasporedu, a trgovine su dobro snabdevene životnim namirnicima koje stižu iz centralne Srbije. Policije u gradu nema, a pripadnici francuskog kontigenta Kfor-a obezbeđuju zgradu suda UNMIK administracije i Kosovske policijske službe (KPS).\nSrpski predstavnici koriste svaku priliku da apeluju na mir i pozovu radnike UNMIK policije da se vrate u severnu Kosovsku Mitrovicu, podsećajući da su za poštovanje rezolucije 1244.\nMost na Ibru u centru grada koji odvaja severni od južnog dela Mitrovice zatvoren je bodljikavom žicom, a preko njega su i do sada prelazila samo vozila policije i međunarodnih organizacija, kao i pešaci Albanci koji nesmetano idu iz jednog u drugi deo grada.\nSrbi u južni deo grada ne idu, jer ne smeju, ali i nemaju gde zato što tamo od progroma nealbanaca 17. marta 2004. godine ne živi ni jedna srpska porodica.\nU nemirima koji su se dogodili u ponedeljak u Kosovskoj Mitrovici povređeno je 45 pripadnika KFOR-a, 63 pripadnika UNMIK policije i stotinak Srba.\nKFOR se povlači, policija preuzima brigu o bezbednosti\nPripadnici UN i Kosovske policijske službe (KPS) od 12 časova danas ponovo brinu o bezbednosti u severnom delu Kosovske Mitrovice, preneo je Tanjugu komandir policijske stanice u tom delu grada Milija Milošević.\nKFOR je pre dva dana preuzeo kontrolu u severnoj Mitrovici, pošto su UN i pripadnici KPS policije povučeni nakon sukoba Srba i međunarodnih snaga bezbednosti u kojima je jedan ukrajinski policajac izgubio život, a više od 100 civila, policajaca i vojnika povređeno.\nMilošević je kazao da će se vojnici KFOR-a sa borbenim vozilima postepeno povlačiti sa pozicija ispred policijske stanice i zgrade Okružnog i Opštinskog suda u severnom delu Mitrovice. Pozicije pripadnika Kfora preuzeće UN i pripadnici lokalne policije. Povlačenje KFOR i vraćanje policijaca odvija se uporedo sa istragom koju je je UNMIK pokrenuo povodom sukoba od 17. marta.\nPortparol civilne misije UN-a na Kosovu Aleksandar Ivanko rekao je Tanjugu da je juče pokrenuto nekoliko krivičnih istraga, vezanih posebno za slučaj ubistva i pokušaj ubistva. Ivanko je istakao da je plan UNMIK-a da privede pravdi one koji su ubili UN policajca i pokušali da ubiju nekoliko drugih UN policajaca.\n"Regularna UN policija vratiće se danas u severnu Mitrovicu, takav je plan. Tu odluku doneo je policijski komesar na osnovu operativne situacije na terenu koja se značajno smirila od ponedeljka", kazao je portaprol UNMIK-a.\nПорукаод El » 26 Мар 2008, 08:18\nNeispravan odžak kriv za trovanje porodice\nStan porodice Radić NOVI SAD - Porodica Đorđa Radića iz Novog Sada, koji je u subotu uveče preminuo, otrovala su se ugljen-monoksidom koji se zbog zapušenog odžaka danima taložio u njihovom stanu. Đorđeva ćerka Aleksandra (20), sin Miloš (16) i supruga Stojanka (48), još se nalaze u bolnici, ali su van životne opasnosti.\nDeca su smeštena na Infektivnu kliniku, dok je Stojanka, koja je bila duže izložena trovanju prebačena na Institut za plućne bolesti u Sremskoj Kamenici, gde je podvrgnuta terapiji sa čistim kiseonikom.\n- Verujemo da je porodica bila izložena ovom otrovnom gasu celu noć između petka i subote, kao i ceo naredni dan. Nažalost, nije postojao način da osete da nešto nije u redu jer ovaj gas nema mirisa, niti je vidljiv - rekao je Jovan Vukadinov, načelnik Infektivne klinike.\nPrve simptome, u vidu vrtoglavice, mučnine i slabosti Radići su počeli da osećaju tokom subotnjeg dana. U toku večeri, Đorđe i Stojanka su već pokazivali hronične znake trovanja, dezorijentisanost i halucinacije, a u lošem stanju su se nalazili i Aleksandra i Miloš. Prema rečima lekara, svi članovi porodice su u bolnicu primljeni sa visokom temperaturom, dijarejom i povraćanjem. Prva sumnja je pala na trovanje šampinjonima jer je Aleksandra u polusvesnom stanju uspela da kaže lekarima da su prethodne večeri jeli pečurke.\nNakon što je obdukcijom utvrđeno da je Đorđe preminuo usled trovanja ugljen-monoksidom, u njihovom stanu odmah je obavljena kontrola svih gasnih instalacija, kao i plinske peći koja je pronađena u stanu. Nakon što su radnici JP "Gas" ustanovili da nigde nije došlo do curenja plina, sumnja je pala na odžak. Ubrzo je utvrđeno da je odžak na kući bio zapušen, što je onemogućilo da ugljen-monoksid, koji nastaje sagorevanjem, izlazi iz prostorije. S obzirom na to da je Đorđe, i pored svih napora lekara, preminuo pretpostavlja se da je on bio najduže izložen otrovnom gasu. Stojanka je bila u kritičnom stanju, ali se trenutno, kao i sin i ćerka, nalazi van životne opasnosti.\nOpasnost od ugljen-monoksida\nTihi ubica, kako stručnjaci nazivaju ugljen-monoksid, izrazito je toksičan gas bez boje, mirisa i ukusa i lakši je od vazduha. Nastaje kao produkt sagorevanja, a otrovan je i u malim količinama. Osobe koje su mu izložene imaju karakterističnu ružičastu boju kože i usana. S obzirom na početne simptome vrtoglavice, glavobolje i umora, žrtve često misle da je u pitanju grip.


Sa jednog od ranijih protesta povodom obeležavanja godišnjice NATO bombardovanja, Foto: AP Photo/Darko Vojinovic\nUčesnici konferencije “NATO agresija na SRJ - 20 godina posle” ocenili su danas da je intervencija 1999. bila nelegalna i nelegitimna i da je pokazala nemoć međunarodnog prava.\nProfesori sa univerziteta i instituta širom sveta, koji su se okupili u Beogradu uoči dvadesetogodišnjice NATO bombardovanja, naveli su i da intervencija 1999, bila takva da su izvršeni zločini protiv mira, protiv čovečnosti i ratni zločini.\nProfesor Fakukteta za bezbednost Bojan Dimitrijević izneo je podatak da je ukupna ekonomska šteta NATO bombardovanja oko 30 milijardi dolara, ali i istakao da postoje procene da je šteta mnogo veća.\nRekao je da su nastradali infrastruktura, privredni objekti, neprivredni civilni objekti, prirodno bogatstvo, nacionalno bogatstvo, a da je gubitak u ljudskom kapitalu oko 2,3 milijarde.\nOn je naveo i da su ekološke posledice bombardovanja ogromne, a da bi troškovi vraćanja životne sredine u prvobitno stanje iznosili više desetina milijardi evra.\nProfesor Rafael Izraeli sa Univerziteta u Jerusalimu rekao je da Srbi moraju da uzmu u obzir da snose deo krivice za sve što se dogodilo na KiM.\nNaveo je da Kosovo nije iznenada postalo “albansko”, odnosno da Albanci nisu preko noći postali većinsko stanovništvo na toj tertoriji, te ocenio da Srbija nije ništa uradila da bi to predupredila.\n"To nije samo pitanje demografije, već i kontrole teritorije", rekao je Izraeli.\nProfesor Pravnog fakulteta u Beogradu Vladan Jončic rekao je da je NATO intervencija po definiciji UN bila agresija, tokom koje su teško povređene norme međunarodnog prava i da su izvršeni zločini protiv mira, zločini protiv čovečnosti i ratni zločini.\nOn je rekao da je neselektivno bombardovanje, posebno područja Kosova, dovelo do prisilnog iseljavanja stanovništva.\nGovoreći o posledicama agresije, Jončić je rekao da je ignorisanjem Saveta bezbednosti UN urušen sistem kolektivne bezbednosti, te da je NATO iz statusa odbrambenog pakta prešao u ofanzivni vojno-politički savez “koji bi disciplinovao svet po zapadnim vrednostima”.\n“Cilj da se spreči takozvana humanitarna katastrofa nije ostvaren. Naprotiv. Izvršena je još veća humanitarna katastrofa”, rekao je Jončić.\nProfesor sa Moskovskog državnog univerziteta Lomanosov Leonid Dobrohotov smatra da je bombardovanje bilo kršenje međunarodnog prava i pokušaj zapada da promeni odnos skoro jedine zemlje u Evropi koja je prijateljski nastrojena prema Rusiji.\n“To je bio pokušaj Zapada da uvede praksu unilateralnog sveta”, rekao je Dobrohotov, ističući da je u međuvremenu došlo do promena odnosa snaga u svetu.\nProfesor Stefano Piloto iz Trsta istakao je da je intervenciji NATO nedostajao legitimitet i da alijansa nije imala mandat. Podsetivši da je NATO delovao pod velom humanitarne intervencije, Piloto je upitao da li postoji samo jedan standard za poštovanje ljudskih prava.\nNavodeći da je međunarodna zajednica jednostrano reagovala, Piloto je ocenio i da Rezolucija 1244 SB UN remek delo nedostatka političke volje da se uspostavi trajno rešenje za Kosovo.\nMeđunarodnu naučnu konferenciju organizovali su Institut za međunarodnu politiku i privredu iz Beograda i Fakultet bezbednosti, a razmatrane su pravni i međunarodni aspekti NATO agresije, kao i posledice po bezbednost i regionalne odnose.


Deca sa Kosova gosti Požarevca | Boom93\nČelnici Požarevca danas su priredili prijem za 30-ak dece iz okoline Prizrena koji u okviru kulturno-umetničkog društva iz Velike Hoče ovih dana borave u Kučevu i Požarevcu.\nReč je o deci od 10 do 15 godina, a mnoga od njih prvi put borave van Kosova, kaže Zlatko Negovanović, umetnički rukovodilac u kulturno-umetničkom društvu.\nDeca su prethodna dva dana boravila u Kučevu gde su dočekala pravoslavnu Novu godinu, a danas su obilazila turističke i kulturno-istorijske lokacije u Požarevcu i okolini.\nGradonačelnik Miodrag Milosavljević je na prijemu petogodišnjoj Milici Đorđević iz Prizrena ispred grada uručio poklone. Kako je rečeno, na prijemu, Milica je jedino dete srpske nacionalnosti koje danas živi u Prizrenu.


Najnoviji Indeks ekonomskih sloboda – u Srbiji ništa novo | Talas.rs\nNa najnovijem Indeksu ekonomskih sloboda Srbija se nalazi na 74. od ukupno 162 mesta na svetskoj rang listi, a osnovni problemi ostaju u domenu vladavine prava\nObjavljeno je najnovije izdanje Indeksa ekonomskih sloboda u svetu koji već godinama objavljuje Institut Frejzer iz Kanade. Srbija je na skali 1-10 (gde viši broj poena označava i viši nivo ekonomskih sloboda) dobila ocenu 7,05 i nalazi se 74. od ukupno 162 mesta. Međutim, ovo je i dalje jedan od najlošijih rezultata u Evropi.\nHong Kong i Singapur su u samom vrhu i ovogodišnjeg Indeksa, a prate ih redom Novi Zeland, Švajcarska, Australija, Sjedinjene Američke Države, Mauricijus, Gruzija, Kanada i Irska, zemlje koje se već godinama nalaze na vrhu rangiranja po ekonomskim slobodama. Najlošije rangirane zemlje su Venecuela, Sudan, Libija, Angola, Iran, Alžir, Kongo, Zimbabve, DR Kongo i Centralnoafrička Republika.\nDruge značajne zemlje kotirane su ovako: Velika Britanija (13. mesto), Japan (20), Nemačka (21), Francuska (57), Rusija (89) i Kina (124). Od zemalja okruženja, Rumunija je na 23. mestu, Bugarska 32, Hrvatska 61, Slovenija 62, Severna Makedonija 71, Crna Gora 80, a Bosna i Hercegovina nalaze se na 82. mestu.\nKako se mere ekonomske slobode?\nIndeks ekonomskih sloboda se obračunava na osnovu 42 varijable koje se preuzimaju od međunarodnih izvora, kao što su, na primer, Svetska banka, Međunarodni monetarni fond ili Svetski ekonomski forum. Indeks se sastoji od 5 podindeksa od kojih svaki meri jednu komponentu ekonomskih sloboda, a to su: Veličina javnog sektora, Pravni sistem i imovinska prava, Zdrav novac, Međunarodna trgovina i Poslovna regulacija.\nOve godine je malo promenjena metodologija jer neki od izvora vise nisu dostupni, tako da nije u potpunosti moguće upoređivati ove nove rezultate sa onim iz prethodne godine. Na primer, u odnosu na prethodnu godinu, za Srbiju je usled ovih promena došlo do povećanja skora u oblasti Pravni sistem i imovinska prava, a to teško da je slučaj u praksi.\nNivo ekonomskih sloboda u Srbiji. Izvor: Institut Frejzer.\nJedini pravi zabeleženi napredak jeste u oblasti Zdrav novac – što je posledica nešto niže i predvidljivije inflacije u odnosu na prethodne godine. Kao i ostali indeksi, i Indeks ekonomskih sloboda ima malo kašnjenje jer je podatke neophodno sakupiti, obraditi i proveriti. U ovom slučaju vremenski jaz je dve godine, pa ovogodišnje izdanje predstavlja situaciju kakva je bila 2018. godine.\nPosebno loš miks u Srbiji\nEkonomske slobode su međusobno povezane – da biste imali uspešnu privredu, nije dovoljno da imate visok skor u samo jednoj ili dve oblasti, a čak i jedna loša ocena može da ima loše posledice. Nije dovoljno samo imati dobru poslovnu regulaciju, niske poreze i slobodnu trgovinu ako istovremeno imate i hiperinflaciju, ili ako nemate vladavinu prava pa vam imovina nije sigurna od političara i sa njima povezanih tajkuna i kriminalaca.\nZato je i ovakav skor Srbije još lošiji nego što se to vidi na prvi pogled. Put do vladavine prava, koji podrazumeva da nema korupcije, da su sudovi kompetentni i nezavisni u donošenju odluka i da zakoni važe za sve podjednako, veoma je dug i tajnovit. Stoga je i mnogo teže ovde unaprediti stanje nego u drugim oblastima. Na primer, mnogo je lakše povećati ekonomske slobode u međunarodnoj trgovini: dovoljno je reformisati carinsku službu i smanjiti ili ukinuti carine na uvoz, potpisati sporazume o preferencijalnoj trgovini sa drugim državama i tako dalje. Vladavina prava je, s druge strane, direktno povezana i sa političkim procesima. U funkcionalnim demokratijama se vladavina prava podrazumeva, dok je u autoritarnom poretku ona pre izuzetak nego pravilo, jer autoritarci ili diktatori ne vole da ih neko ograničava u sprovođenju vlasti ili ličnom bogaćenju, niti onda mogu da nagrađuju one interesne grupe pomoću kojih se održavaju na vlasti.\nŠta su tačno ekonomske slobode i zašto su važne\nDa bi vaša zemlja bila ocenjena visoko na listi zemalja po stepenu ekonomskih sloboda, ona mora da zadovolji nekoliko uslova: da porezi ne budu visoki, da je privatna imovina zaštićena od drugih koji bi želeli da je bespravno prisvoje, da nema visoke inflacije, da poslovna regulacija ne otežava previše poslovanje i da možete da trgujete i preko državnih granica.\nEkonomske slobode dovode do viših investicija, a posledično i do viših stopa ekonomskog rasta, usled čega rastu zaposlenost i zarade. Na duži vremenski period od nekoliko decenija ovo može da napravi ogromnu razliku: na početku tranzicije, Poljska i Ukrajina bile su na istom nivo ekonomskog razvoja, da bi danas Poljska bila nekoliko puta bogatija, a ogroman broj Ukrajinaca odlazio tamo u potrazi za poslom. Razlika je u tome što je Poljska anačajno povećala svoj nivo ekonomskih sloboda, dok Ukrajina to nije, i još uvek se nalazi na začelju Evrope po tome, baš kao i Srbija.\nUmesto da tražimo prečice ka prosperitetu preko osnivanja državnih preduzeća, korišćenja sredstava iz deviznih rezervi ili obavezivanja marketa da moraju da u određenom procentu prodaju i domaću robu, bilo bi bolje razmisliti o unapređivanju ekonomskih sloboda. Barem do nivoa Rumunije, zemlje koja je izvršila velike reforme u ovoj oblasti i usled kojih sada ubira dividendu u vidu visoke stope ekonomskog rasta.\nIako je moguće i potrebno svuda u Srbiji učiniti neke pomake unapred, najveći problem svakako jeste u domenu funkcionisanja osnovnih državnih struktura kao što su pravosuđe i tužilaštvo. U situaciji u kojoj je moguće nešto poput bespravnog rušenja i otimanja imovine u Savamali, ne treba se pitati zašto su domaće privatne investicije niske i zašto moramo subvencijama da privlačimo strance da bi ovde otvorili pogone sa šrafciger industrijom. Ako želimo visoke plate kao što su u Nemačkoj, ili barem kao u Poljskoj, moramo da za to stvorimo i neke osnovne preduslove.\nNajnoviji Izveštaj o stanju ekonomskih sloboda u svetu možete pročitati ovde.\nTAGS: ekonomske slobode indeks ekonomskih sloboda Institut Frejzer porezi pravosuše Srbija vladavina prava


Srbima na Kosovu preti humanitarna katastrofa - Sputnjik Srbija\n11:03 22.11.2018 (osveženo 11:04 22.11.2018) Preuzmite kraći link\nOn je rekao da će na današnjem sastanku u Beogradu predstavnici Srba sa Kosova i Metohije upoznati predsednika Aleksandra Vučića sa situacijom na terenu dan pošto je Priština uvela takse od 100 odsto na srpske proizvode i da će preneti poruku građana.\n„Građani traže reakciju i mi ćemo kao predstavnici Srpske liste i srpskog naroda biti uz svoj narod i očekujemo da predsednik Vučić iskoristi svu diplomatsku moć i da obavesti međunarodnu zajednicu sa kakvim institucionalnim nasiljem se suočava srpski narod na prostoru KiM“, rekao je Rakić za RTS.\nDodaje da od Beograda očekuju da upozna međunarodnu zajednicu, a pre svega javnost s kakvim se nasiljem suočava srpski narod, kao i punu podršku srpskom narodu na KiM.\nKaže i da očekuje da međunarodna zajednica utiče na Prištinu da povuče ove katastrofalne odluke po srpski narod.\n„Odluke o povećanju taksi na robu iz centralne Srbije na 100 odsto već se osećaju. To već danas znači da Srbi na KiM žive mnogo teže i da već koliko sutra preti humanitarna kriza, naročito za Srbe koji žive južno od reke Ibra“, rekao je Rakić.\nOčekujemo reakciju Beograda i mi na terenu nećemo biti pasivni i reagovaćemo na adekvatan način, dodao je Rakić.\nSrpski proizvod na kosovskom tržištu, kako kaže, nema alternativu, jer da postoji, ona bi odavno bila iskorišćena. Srpski proizvodi pored toga što su bili najjeftiniji, bili su i najbolji na tom delu tržišta.\nRakić navodi da poslanici Srpske liste u kosovskoj skupštini već duže vreme deluju opoziciono i da su zapravo jedina opoziciona partija, jer kad se radi o interesima srpskog naroda albanske partije, bez obzira da li su opozicione ili vladajuće, udružuju se i glasaju protiv odluka koje bi omogućile bolji život Srba.\n„U praksi to znači da Srpska lista neće podržati nijednu odluku vladajuće koalicije i srpski poslanici delovaće apsolutno opoziciono u samoj skupštini“, rekao je Rakić.\nNajlakše je, kaže, izaći iz skupštine, da se ne čuje srpski glas, ali poslanici Srpske liste će ostati i boriti se na svoj način, u teškim uslovima.\n„Njih su birali građani, dali su imali apsolutnu podršku i u njihovo ime moraju biti dole i nastaviti tu borbu. Bez obzira da li će ta borba biti uspešna oni će to raditi srčano kao i do sada“, rekao je Rakić.\nPovodom najave prištinskih vlasti o novim merama, on kaže da bi one izazvale humanitarnu krizu i katastrofu sa ciljem da srpski narod nestane sa tih prostora.\n„Pozivamo državu Srbiju da iskoristi uticaj i da dâ punu podršku, a mi ćemo na terenu delovati na najbolji mogući način i sačuvaćemo naš narod. Ostaćemo na tim prostorima“, rekao je Rakić.\ntakse, Goran Rakić, Kosovo i Metohija, Srbija


NOVE PRETNJE SAD Tramp: Gađaćemo 52 iranske mete ako Iran napadne Amerikance\nAmerički predsednik Donald Tramp upozorio je Teheran da će SAD napasti 52 iranske mete, ukoliko Iran napadne Amerikance ili američku imovinu zbog ubistva generala Kasema Solejmanija.\n"Neka ovo bude upozorenje da ćemo, ako Iran napadne Amerikance ili američku imovinu, mi napasti 52 iranske mete, od kojih su neke na visokom nivou i veoma značajna za Iran i iransku kulturu. Te mete biće pogođene brzo i veoma teško. SAD više ne želi pretnje", napisao je Tramp na Tviteru.\nTramp ponovo zapretio na Tviteru\nTramp je ocenio da je Iran prilično drzak kada govori o napadima na američku imovinu kao odgovor na ubistvo Sulejmanija.\n"On je već napadao našu ambasadu i pripremao se da gađa i druge lokacije. Iran već dosta godina ne predstavlja ništo drugo osim problem", naveo je Tramp, preneo je TASS.\nAMERIKA NA NOGAMA Protesti u 70 gradova zbog ubistva Sulejmanija\nPentagon je ranije potvrdio da je u napadu na aerodromu u Bagdadu ubijen šef iranskih Kuds snaga Kasam Sulejmani. Operacija je izvedena po nalogu američkog predsednika Donalda Trampa.\nOdmah nakon napada Iranski vrhovni savjet za nacionalnu bezbednost najavio je "surovu osvetu" protiv onih koji su umešani u ubistvo, kriveći SAD za napad.\nIranski ministar spoljnih poslova Mohamad Džavad Zarif rekao je u razgovoru sa generalnim sekretarom UN Antoniom Guterešom da su Amerikanci izveli teroristički napad na Iran.\nIranci odgovorili na pretnje Trampa: Odlučni smo i ozbiljni, UNIŠTIĆEMO vaše brodove ako nas ugrozite\nTramp: Evropa da preuzme svoje DŽIHADISTE


Aleksandar Seničić iz JUTA za RTS je rekao da od 1. januara 2022. godine kreće isplata novca građanima koji nisu iskoristili zamenska putovanja, da je procedura jednostavna, ali da su turističke agencije u nepovoljnoj finansijskoj situaciji.\nAleksandar Seničić, direktor Nacionalne asocijacije turističkih agencija Srbije kaže da su očekivali da će biti veća iskorišćenost zamenskih putovanja, a realizovano je tek nešto više od 40 odsto zamenskih vaučera.\n- Očekivali smo da taj podatak bude daleko veći, odnosno veća iskorišćenost zamenskih putovanja. Najmanje putovanja je iskorišćeno u Grčkoj. Pad u Grčkoj je negde oko 50 odsto - ističe Seničić.\nSRBIJA IZLAZI SA EU "ZELENE LISTE": Evo šta to znači za naše građane\n08. 09. 2021. u 17:40\nTURISTIČKE AGENCIJE BI PARE ZA VAUČERE DA VRATE KASNIJE: Od 250.000 vrednosnih papira dosad iskorišćeno 60 odsto\n08. 09. 2021. u 10:45\nEVO KO MOŽE NA EKSKURZIJE: Ministarstvo prosvete uputilo dopis školama\n07. 09. 2021. u 13:02\nDodaje da od 1. januara kreće isplata sredstava građanima koji nisu iskoristili zamenska putovanja, ukoliko ih ne iskoriste do kraja godine, kao i da će od 15. janura, u zakonskom roku, moći taj novac da podignu.\n- Potrebno je da samo imaju potvrdu o zamenskim putovanjima, odnosno ugovor o putovanju i da se obrate svojoj turističkoj agenciji u kojoj su to putovanje uplatili - objašnjava on.\nTurističke agencije u problemu\nSeničić ističe da situacija nije jednostavna u turističkim agencijama, jer nije moguće za dva ili dva i po meseca nadomestiti period kada zbog koronavirusa nisu radile.\n- Biće veliki problem oko isplate novca, ukoliko, naravno, ne dođe do neke pomoći. U tom smislu, pre par meseci započeli smo inicijativu, obratili smo se resornom ministarstvu za pomoć turističkim agencijama u vidu namenskih kredita za povraćaj novca građanima koji nisu iskoristili ova putovanja. Očekujemo da se to realizuje do kraja godine - navodi Seničić.\nU situaciji kada je Srbija vraćena na "crvenu listu" u mnogim zemljama, Seničić kaže da je to još jedan od problema za turističke agencije.\n- Da se situacija nije iskomlikovala u epidemiološkom smislu, sigurno bi pomogla i putovanja koja se realizuju tokom jesena i zime. Nažalost, na to ne može da računamo, kako stvari stoje. Postavljanje Srbije na 'crvenu listu' je dodatna okolnost zbog koje turističke agencije neće moći da računaju na veliki broj zemalja koje su i našem okruženju, nažalost i u Evropi - podvlači Seničić.\nNa pitanje da li će građani koji nisu iskoristili zamenske vaučare morati da podnesu posebnu dokumentaciju za povraćaj novca, Seničić kaže da to nije slučaj.\n- Prema uredbi koju je usvojila Vlada Republike Srbije, za sva putovanja koja su uplaćena do 15. marta prošle godine, ukoliko nisu iskorišćena, trebalo je da dobiju od svih turističkih agencija kojima su uplatili aranžmane, potvrde o zamenskim putovanjima na kojima je jasno naznačeno: kada su uplatili, šta su uplatili, koliko se novca nalazi u turističkim agencijama - objašnjava direktor Nacionalne asocijacije turističkih agencija.\nDodaje da sa tom potvrdom, apliciraju kod turističkih agencija, kao i da novac koji su uplatili treba da dobiju.\n- Procedura je vrlo jednostavna. Nadam se da, bez obzira na sve probleme koje imamo, da ćemo uspeti uz pomoć resornog ministarstva da te obavez i realizujemo - smatra Seničić.\nKakva su pravila putovanja\nGovoreći o promeni uslova ulaska u zemlje za državljane Srbije, Seničić kaže da u Rumuniju i Bugarsku ne može uopšte da putujemo, ali dodaje da je najveći broj zemalja ostavio regulative koje su trajale tokom cele godine.\n- Ne verujem da će turističke zemlje do kraja sezone menjati bilo šta, govorimo o Turskoj, Grčkoj, Egiptu, Crnoj Gori, Makedoniji, Albaniji... To su zemlje u koje možemo da putujemo ukoliko smo vakcinisani sa obe doze, bez dodatnih dokumenata, negativan pi-si-ar ili antigenski test, ukoliko nismo vakcinisani - navodi Seničić.\nDodaje da, pak, za putovanje na Kipar, bez obzira da li posedujete bilo šta od ovih dokumenta morate imati dodatni pi-si-ar test po dolasku na destinaciju.\n- Imate države u zapadnoj Evropi koje ne prihvataju sve vakcine. Konfuzija koja vlada u pravilima putovanja, nastavlja se i u narednom periodu. Preporuka onima koji putuju je da pre polaska, na sajtu Ministarstva inostranih poslova provere konkretne detalje o ulasku u zemlju - objašnjava Seničić.\nDodaje da su samo BiH i Mađarska zemlje u koje možemo da uđemo bez dodatnih dokumenata. Seničić, međutim, smatra da kako se situacija dodatno komplikuje u Srbiji u vezi sa koronavirusom, ali i u regionu, da to uskoro neće biti moguće.\nZa one koje su se odlučili da letuju u septebru ili početkom oktobra, Seničić preporučuje Tursku ili Egipat zbog uslova ulaska, kao i epidemiološke situacije.\nDa li će biti đačkih ekskurzija\nGovoreći o đačkim ekskurzijama za ovu školsku godinu, Aleksandar Seničić kaže da je preporuka Ministarstva prosvete da se one realizuju u zonama Srbije koje su zelene, ali da nije za očekivati da će u ovako teškoj epidemiološkoj situaciji roditelji da daju dozvole da deca putuju.\n- To je još jedan od problema kada govorimo o zamenskim putovanjima, jer je ostao veliki broj neiskorišćenih putovanja, kada je reč o đačkom turizmu. Procenjujemo da je nivo obaveze koje imaju turističke agencije oko desetak miliona evra, samo kada je reč o đačkom turizmu. To će se rešavati u paketu sa svim ostalim povraćajima za zamenska putovanja - smatra direktor Nacionalne asocijacije turističkih agencija Srbije Aleksandar Seničić.\nPrednost imaju đaci završnih razreda / Foto Tanjug\nzamenski vaučeri vaučeri za letovanje vaučeri JUTA putovanja putovanja posle korone putovanja u doba korone


Još jedna vatrogasna stanica u Novom Pazaru\nNaslovnica Sjeverni Sandžak Novi Pazar Još jedna vatrogasna stanica u Novom Pazaru\nNakon niza požara u Novom Pazaru i pritužbi građana da vatrogasci stižu sa zakašnjenjem, lokalna samouprava je odlučila da obezbedi još jednu lokaciju za vatrogasnu stanicu, kako bi ekipe izbjegle saobraćajne gužve i imale lakši pristup svim djelovima grada.\nNova zgrada vatrogasne stanice bice izgrađena u blizini bolnice, pored Medicinske škole u Novom Pazaru.\nNa parceli površine 600 kvadratnih metara biće četiri garažna mjesta za najveća vozila, kao i prostor za mehaničarsku radionicu, a imaće i kvalitetnu hidrantsku mrežu sa direktnim napajanjem vodom.\nNova parcela je na suprotnom kraju od Vojničkih livada, gde je sadašnja vatrogasna stanica, objašnjava Nihad Biševac, gradonačelnik Novog Pazara. Tako će biti bolje pokriven drugi dio grada i omogućeno brže i efikasnije djelovanje vatrogasnih ekipa.\nNova lokacija obezbjeđena je na zahtjev predstavnika Vatrogasne stanice, nakon velike tragedije u septembru, kada su u požaru život izgubile majka i dve ćerke. Slična situacija, ali na sreću bez ljudskih žrtava, ponovila se nedavno u novopazarskom naselju Rasadnik, kada je u požaru izgorelo pet stanova.


Amerika nikada neće ostaviti Iran na miru - 15.08.2017, Sputnik Srbija\nUŽIVO Ukrajinske snage granatirale Melitopolj iz dalekometnih bacača raketa\nAmerika nikada neće ostaviti Iran na miru\nIranski zvaničnici daju oštre izjave, ali to ne znači da će zaista napustiti nuklearni sporazum, čak i ako SAD budu nastavile da šire sankcije prema Iranu, jer... 15.08.2017, Sputnik Srbija\nanalize i mišljenja, komentari i analitika, iran\nZid u Iranu\nIranski zvaničnici daju oštre izjave, ali to ne znači da će zaista napustiti nuklearni sporazum, čak i ako SAD budu nastavile da šire sankcije prema Iranu, jer bi to naškodilo političkom ugledu Teherana.\nOdluka Irana da napusti nuklearni sporazum ako SAD nastave sa zaoštravanjem sankcija je sasvim realna opcija, smatra istoričar Stanislav Hatuncev i ukazuje da Teheran poštuje sporazum, ali da, uprkos tome, Vašington ne odustaje od sankcija.\nRusija saziva sastanak šest svetskih sila zbog Irana?\n15 Avgust 2017, 09:51\nOn kaže da SAD nikada neće ostaviti Iran na miru, šta god da Teheran radi.\n„S druge strane, ako si prijatelj Vašingtona, kao na primer Saudijska Arabija, možeš da ograničavaš slobodu govora, da sečeš glave i nikome ništa“, kaže Hatuncev za Sputnjik.\nIstoričar smatra da je, potpisujući sporazum sa Iranom, bivši predsednik SAD Barak Obama napravio revoluciju u američkoj diplomatiji, dok se Tramp vraća „mejnstrim“ politici SAD prema Iranu, a to znači maksimalno nediplomatski pristup rešavanju problema.\nIranski predsednik Hasan Rohani izjavio je da je Teheran spreman da istog časa napusti nuklearni sporazum koji je postignut sa velikim silama ukoliko SAD nastave da šire sankcije prema Iranu.\nNikolaj Kožanov, stručnjak za Iran sa Sanktpeterburškog državnog univerziteta, kaže za Sputnjik da postoji određena razlika između onog što kažu iranski zvaničnici i onog kako oni postupaju.\nIran: Napuštamo nuklearni sporazum ako SAD ...\n15 Avgust 2017, 08:11\n„Često daju oštre izjave, ali to ne znači da će zaista napustiti nuklearni sporazum, čak i ako SAD budu nastavile da šire sankcije prema Iranu, jer bi to naškodilo političkom ugledu Teherana. Trebalo bi imati u vidu da je Rohani pod pritiskom onih političara koji su ranije tvrdili da je sporazum štetan za Iran i da Iran više daje nego što dobija. Zato je Rohani morao oštro da reaguje na ponašanje SAD, ali ne verujem da će Teheran napustiti sporazum“, rekao je Kožanov.\nKomentarišući izjavu predstavnika Komiteta za međunarodne poslove Saveta Federacije Rusije Igora Morozova da bi Rusija mogla da zatraži ponovno okupljanje predstavnika šest najvećih svetskih sila kako bi se razrešila situacija oko nuklearnog sporazuma sa Iranom, Kožanov je rekao da podržava sazivanje sastanka šest svetskih sila.\n„Ovaj sastanak može da doprinese relaksaciji situacije i da ubede Irance da sve članice Svetske zajednice podržavaju Trampov pristup rešavanju iranskog problema. Podsećanja radi, zvanično ne postoji nijedan dokaz da Teheran krši nuklearni sporazum“, kaže Kožanov.


JUGBASKET: Sa Negotincima u nedelju tačno u podne - InfoVranjske\nPosle fantastične pobede u Leskovcu nad Hisarom, košarkaši Jugbasketa u nedelju u velikoj dvorani Sportske hale, dočekuju tim Negotina.\nPošto je cilj ulazak u Prvu srpsku ligu, domaći košarkaši planiraju da zabeleže pobedu.\nDušan Antić protiv Hisara postigao je 47 koševa i raspoložen je za Negotince.\n„Biće to derbi susret u kojem mi želimo da ostvarimo pobedu kako bismo uvećali šanse za osvajanje šampionske titule. Malo je nezgodan termin igranja, ali to nam neće smetati da pružimo odličnu igru i savladamo tim iz Negotina“, rekao je bek šuter Dušan Antić.


Online pozajmice Sarajevo – brzo do potrebnog novca uz 0% kamate - Brzi Krediti\nJeste li znali da online pozajmice Sarajevo funkcionišu po principu – koliko uzmeš, toliko vratiš? To znači da ukoliko do sada niste imali prilike da se upoznate sa ovakvom vrstom pozajmica, te aplicirate po prvi put, iznos vaše kamatne stope iznosi 0. Online pozajmice Sarajevo dozvoljavaju većini punoljetnog radno sposobnog stanovništva da podignu novac bez problema.\nNakon što ste aplicirali za pozajmicu na web stranici finansijskog servisa koji ste odabrali, na vama je da sačekate poziv finansijskog tima sa pozivnog broja +38733 ukoliko ste u gradu Sarajevo. Nakon telefonskog poziva sve što je potrebno jeste da pošaljete dokumetaciju koja dokazuje da ste punoljetni te da imate mjesečna primanja i novac možete već isti dan podići u pošti u gradu Sarajevo sa poštarskim brojem 71000.\nNeke od prednosti koje nude online pozajmice Sarajevo su:\nIako je do sada postojala skeptičnost među građanima, kada je u pitanju ovakav vid pozajmica, istraživanja pokazuju da se građani sve više okreću ovakvim tipovima pozajmica. Prema istraživanjima, od 275524 stanovnika koji žive na teritoriji grada Sarajevo, čak 90% je čulo za online pozajmice, a 30% njih je do sada imalo iskustva sa ovakvim vidom kreditiranja. Podaci navode kako dosadašnji korisnici imaju samo pozitivna iskustva sa finansijskim servisima ovog tipa.\nKrediti do 5000 KM Prijedor – kako do potrebnog novca kroz par koraka\nSMS Krediti Cazin – kako aplicirati\nSMS Pozajmice Kiseljak – apliciraj putem SMS poruke


Igra uma - In His Mind\n„In His Mind“ („Igra uma“) je priča o najozloglašenijem serijskom ubici u istoriji – Džeku Trboseku. „Igra uma“ je imerzivno, interaktivno pozorišno iskustvo koje će vas povesti na putovanje kroz sećanja, motivacije i emocije najozloglašenijeg serijskog ubice. Reč je o drugačijoj, interaktivnoj predstavi koja će publici pružiti osećaj učestvovanja u priči. Kako bi potpuno iskusili imerzivnu prirodu predstave, samo 15 gostiju će biti povedeno kroz um Džeka Trboseka tokom jednog prikazivanja, što će doprineti dodatnom osećaju intimnosti. Posetioci će imati priliku da dožive fragmente njegove prošlosti, sadašnjosti i budućnosti.\nUzbudljiva, provokativna i sa puno obrta, predstava je smeštena u poseban ambijent, u staroj istorijskoj kući na Vračaru koja datira iz kasnih 20-ih godina, dizajniranoj u viktorijanskom stilu sa primesama steampunk uticaja.\nPublika će biti u mogućnosti da se kreće po kući kroz sobe na tri nivoa i prati glumce i glumice na nesvakidašnji i misteriozan način, da svedoči agresivnoj i brutalnoj prirodi Džeka Trboseka zajedno sa njegovom dijametralno suprotnom romantikom prema svojoj ljubavnici Eleanor, a sve kroz priču i moderan ples.\nPored činjenice da će aktivno učestvovati u radnji, publika će biti u prilici da uživa u posebno kreiranim koktelima i u jazz nastupima pre i nakon predstave.\nInspirisana popularnim njujorškim interaktivnim teatrima, „Igra uma“ će konačno beogradskoj publici pružiti priliku da doživi i iskusi nešto što pretenduje da bude nova najposećenija atrakcija u kulturnoj ponudi Beograda.\nEkipu čine iskusni internacionalni glumci i plesači – iz Francuske, Kalifornije i Beograda, a scenario je proizvod udruženog rada američkih i srpkih pisaca, koji će se razvijati i menjati vremenom i uvoditi nove, još uzbudljivije zaplete.


Završen bič volej u Kragujevcu - Kragujevac online - Sve o gradu na jednom mestu\nTrenutno se nalazite na strani: Vesti Sport Odbojka Završen bič volej u Kragujevcu\nNa turniru je učestvovalo 55 muških i 20 ženskih ekipa, a pobednički tim u muškoj konkurenciji Jovan Marković i Dejan Jović savladao je drugoplasirani dvojac Nemanju Vidića i Miljana Kikovića rezultatom 22:20 i 21:15. Bronza je pripala timu Stefan Basta i Igor Tešić koji su u borbi za treće mesto bili bolji od Milutina Ivankovića i Bojana Mladenovića (21:16, 21:14).\nU finalnom meču u ženskoj konkurenciji, pobednice Ivana Isailović i Milena Matić pokazale su se spremnijim od Nataše Ševarike i Jelene Blagojević (21:18, 21:12), dok su bronzu osvojile Nina Škarić i Vanja Matić koje su savladale Ljiljanu Stojanović i Mirjanu Komlenović (21:16, 19:21 i 10:15).\nU okviru Vip Beach Masters turnira u Kragujevcu održana je i Vip Beach Masters škola odbojke na pesku za decu, koju vodi odbojkaš Vanja Grbić, a tokom tri dana, školu odbojke uspešno je prošlo 300 dečaka i devojčica uzrasta do 14 godina.\nNakon Kragujevca, nastavak Prvenstva Srbije igra se od 25. do 28. avgusta, na Adi Ciganliji u Beogradu.


BASKET 3x3 u Novom Pazaru - Sandžak Haber - Sandžačke Internet Novine\nNaslovna Featured Istaknuto BASKET 3×3 u Novom Pazaru\nNovi Pazar će 22. i 23. juna prvi put biti domaćin turnira u basketu tri na tri (3×3), koji se održava u okviru Prvenstva Srbije.\n“Basket turniri 3×3 u ekspanziji su u svetu, pa sam ubeđen da će predstojeće takmičenje biti pravi spektakl. Očekujem da se prijave kvalitetne ekipe iz Novog Pazara, Srbije i regiona”, rekao je direktor novopazarskog Sportskog saveza Emir Mehmedović.\nOn je dodao da se prijave vrše u kancelariji gradskog Sportskog saveza, ali i putem telefona objavljenih na fejsbuk stranici tog saveza.\nAko se do petka prijavi veći broj ekipa, igraće se tokom oba dana vikenda. U protivnom, jedini takmičarski dan biće nedelja.\nGrad Novi Pazar, ovdašnji Sportski savez i Sportsko-sajamska ustanova (SSU) Pendik, uz podršku Košarkaškog saveza Srbije, organizatori su turnira u basketu 3×3.\n“Prvi put organizujemo ovakav turnir, ali ubeđem sam da ćemo biti dobri domaćini. Seniori će igrati na rekonstruisanom Trgu Srđana Aleksića, a pioniri, kadeti i juniori na terenima Sportsko-rekreativnog centra”, naveo je direktor SSU Pendik Enes Pljakić.\nSrbija je svetski lider u basketu, a 3×3 savez pri Košarkaškom savezu Srbije postoji već sedam godina.\n“Drago mi je što se u celu priču uključio i Novi Pazar, čiji će građani biti u prilici da se uvere zbog čega je basket 3×3 najbrže rastući sport u svetu i nova olimpijska disciplina”, kazao je Nemanja Stojanović iz nacionalnog 3×3 saveza.\nUkupan novčani nagradni fond za 3×3 turnir u Novom Pazaru iznosi 190.000 dinara, pobedničkoj ekipi u konkurenciji seniora pripašće 120.000, a obezbeđene su i robne nagrade.\n“Pozivam Novopazarce da dođu u što većem broju i na licu mesta se uvere o kakvom multimedijalnom spektaklu se radi, počev od terena, ambijenta i svega ostalog”, kazao je Lazar Jakovljević iz srpskog 3×3 saveza.\nPrethodni tekstFUDBAL: Korenite promene u FK Novi Pazar\nSledeći tekstVKBI: Ostavke rukovodstva BNV zatražene iz krajnje politikantskih razloga


SDP BiH uvjeren u pobjedu - Klix.ba\nSDP BiH uvjeren u pobjedu\n1.10.2010. u 18:56\nFoto: Nino Maričić\nPobjeda SDP-a BiH je očekivana i izvjesna i uvjeren sam da ćemo imati veću podršku građana nego što smo ikada imali, kazao je danas na konferenciji za novinare koju je uoči završnog predizbornog skupa organizirao SDP BiH, član aktualnog Predsjedništva BiH i kandidat za člana Predsjedništva BiH ispred SDP-a BiH Željko Komšić.\nIstakao je da je SDPBiH vodio pozitivnu kampanju čiji su temelj bili pravda i sloboda.\n"SDP BiH želi i može ujediniti ovu zemlju i riješiti podjelu koja je u glavama. Došlo je vrijeme da stvari krenu nabolje", rekao je Komšić.\nPrisutnim se obratio i predsjednik SDP-a Hrvatske Zoran Milanović koji je, pojasnio je, u BiH došao da podrži sestrinsku i partnersku stranku SDP BiH.\n"Podržavam svoje drugove jer znam da se oni zalažu za pravu stvar, socijaldemokratske vrijednosti. Želim da BiH bude uspješna", rekao je Milanović.\nPodršku SDP-u BiH dao je i predsjednik Socijaldemokratske unije Makedonije Branko Crvenkovski koji je naglasio da vrlo dobro poznaje političare u BiH i da mu je, kao rođenom Sarajliji, izuzetno stalo da se popravi stanje u BiH.\n"Vidim i znam da stvari u BiH nisu dobre i to se mora promijeniti. Najbolja opcija je da Željko Komšić bude član Predsjedništva BiH, a Zlatko Lagumdžija premijer", dodao je Crvenkovski.\nLagumdžija je zahvalio Milanoviću i Crvenkovskom na podršci i dolasku u BiH te podsjetio da će za dva dana građani BiH imati šansu za novi početak.\n"Naš protivnik nisu pet vladajućih stranaka već razrušena ekonomija, nepravda, smrvljen socijalni sistem i obrazovni sistem koji proizvodi vojnike za neke buduće ratove. Da bi ovo pobijedili, moramo pobijediti vladajuću petorku", rekao je Lagumdžija.\nGrađanima je poručio da moraju znati da kada glasaju za jednu od ovih pet stranaka, željeli to ili ne, "u miraz dobiju i ostale četiri".\nNa završnom predizbornom skupu SDP-a BiH koji će biti održan 1. oktobra u 20 sati na platou ispred Narodnog pozorišta, prisutnim će se, pored Komšića, Crvenkovskog, Milanovića i Lagumdžije, obratiti i predsjednik SDP-a Crne Gore Ranko Krivokapić.


Uprkos sve većem broju zaraženih i preminulih, apelima medicinskih radinika koji stalno govore o prebukiranom sistemu, veliki broj ljudi i dalje prkosi, te tjera po svome, kao da nismo u korona haosu.\nKada su snimili satiričnu pjesmu “Vakcina” članovi grupe “Goci bend”, vjerovatno nisu mogli ni da sanjaju da će njihov tekst postati omiljena pjesma kod mladih kada se radi o protivljenju mjerama zaštite od virusa korona. A, to se upravo i dogodilo u podzemnom prolazu kod Zelenog venca u centru Beograda, piše Blic.\nBez maski, bez distance, u uskom grlu ovog prolaza kroz koji dnevno prođe nekoliko desetina hiljada Beograđana, studenti su razdragano igrali kolce i na glas pevali stihove ove pjesme “Neće Gara da primi vakcinu, ne vjeruje u svjetsku medicinu, neće Gara da primi vakcinu, ona bocu prima na Sokocu”.\nPjesma valjda šaljiva, raspoloženje na nivou, a Beograd najveće žarište korona virusa u Srbiji.\n“Ja se iskreno nadam da ovo nisu studenti Medicinskog fakulteta”, navodi se u jednom od komentara.\n“Zadnje je vrijeme došlo kada omladina koja treba da bude nosilac promjene zaigra kolo gluposti”, neki su od komentara na Tviteru ispod ovog snimka.\nKorona virus odnosi živote, i brojke nisu nimalo ohrabrujuće. Ukoliko pojedinci nastave da se umjesto u koštac sa koronom hvataju u kolo sa njom ono “udri brigu na veselje” prije bi moglo da se pretvori u “odnio vrag šalu”.\n“Govorio je da dijete nije njegovo” Ispovijest majke trudnice koja je nakon sukoba sa mužem IZGUBILA BEBU


Neoptužujuće poruke – Srebrni bedž – LIČNE PROFESIONALNE I SOCIJALNE VEŠTINE – THE GRASS PROJECT\nNeoptužujuće poruke – Srebrni bedž\nJanuary 21, 2015 January 30, 2015 Miroslav Jovičić\nNeoptužujuće ili ja-poruke su način saopštavanja pomoću kojeg otvoreno i jasno iskazujemo svoje opažanje situacije, svoja osećanja i potrebe u vezi sa tom situacijom i saopštavamo kako bismo želeli da naša potreba bude zadovoljena. To se saopštava bez okrivljavanja, napadanja i povređivanja osobe sa kojem smo u kontaktu. U pitanju je način da se otvori komunikacija, spreči rasplamsavanje sukoba, poveća verovatnoća pozitivnog ishoda.\nZa uspešnu komunikaciju nije dovoljno samo da uputimo neoptužujuću (ja) poruku, već je važno da obratimo pažnju na reakciju koju je ona izazvala kod druge osobe i da aktivno slušamo ono što druga osoba želi da nam kaže. U idealnom slučaju, sagovornici će naizmenično aktivno slušati i upućivati jedan drugom neoptužujuće (ja) poruke. Time se stiču uslovi da se izglade nesporazumi, otkloni mogućnost sukoba i nastavi komunikacija.


Britanski parlament želi sporazum sa EU, odbacuje rešenje za Irsku | EurActiv Srbija\nBritanski parlament želi sporazum sa EU, odbacuje rešenje za Irsku\nObjavljeno : 30.01.2019.\t Tweet\nBritanska premijerka Tereza Mej pokušaće ponovo da otvori pregovore o Bregzitu sa liderima Evropske unije i da izmeni odredbe o zaštitnom mehanizmu, takozvanom "bekstopu", koji predviđa da Severna Irska ostane u carinskoj uniji sa EU u slučaju da London i Brisel do decembra 2020. godine ne postignu novi trgovinski ugovor. Britanski parlament želi da izbegne Bregzit bez sporazuma, ali ne prihvata rešenje za irsku granicu koje Brisel smatra jednim od ključnih elemenata sporazuma.\nBritanski poslanici usvojili su 29. januara tesnom većinom dva amandmana. Jedan kojim se isključuje mogućnost Bregzita bez sporazuma sa Briselom, i drugi kojim se od vlade traži da pronađe alternativno rešenje za takozvani "bekstop" za granicu između Republike Irske i Severne Irske. Za prvi amandman je glasalo 318 poslanika dok je protiv bilo 310, dok je drugi podržalo 317 poslanika, a protiv se izjasnio 301.\nAmandman pravno ne obavezuje vladu ali ima političku snagu pošto izražava volju parlamenta.\nAmandman o Irskoj granici, koji je predložio poslanik Graham Brodi iz premijerkine Konzervativne partije i podržala vlada, poziva na traženje "alternativnih rešenja" kojima bi se izbegla tvrda granica, piše EURACTIV.com.\nEvropska unija smatra da je zaštitni mehanizam za granicu između dve Irske od ključne važnosti kako bi se izbeglo uvođenje tvrde granice, ali je to pitanje ujedno bilo i jedno od najspornijih tokom pregovora o Bregzitu.\nUmerenije pristalice Bregzita ne prihvataju rešenje da Severna Irska, u slučaju izostanka trgovinskog ugovora, ostane u drugačijoj carinskoj vezi sa EU od ostatka Britanije, a najzagriženiji zagovornici raskida sa EU odbacuju zamisao da cela Velika Britanija na neodređeno vreme ostane vezana trgovinskim pravilima Unije.\nEU kategotrično odbacuje argument pristalica Bregzita da je fizičku kontrolu na granici moguće nadomestiti novim tehnološkim rešenjima.\nPoslanici su na istoj sednici odbacili amandman koji predviđa odlaganje Bregzita do kraja 2019. ukoliko Tereza Mej ne izdejstvuje sporazum sa liderima EU, amandman koji bi omogućio poslanicima da preuzmu kontrolu nad Bregzitom, kao i amandman opozicionih Laburista da Britanija ostane u trajnoj carinskoj uniji sa EU.\nBritanska premijerka Tereza Mej zatražila je 29. januara od svoje vladajuće Konzervativne partije, podeljene oko modaliteta Bregzita, da joj poveri "najjasniji mogući mandat" da ponovo otvori pregovore sa EU.\n"Mi smo nadohvat sporazuma koji zahteva konsenzus, ali dani pred nama su ključni. Potrebna mi je najsnažnija moguća podrška", rekla je Mej.\nMej je naglasila da ne želi ispaznu "prepisku (sa EU), već pravno obavezujuće izmene" i da misli da u EU postoji premnost" da se postigne dogovor.\nBritanska premijerka ima dve sedmice, do 13. februara, da izdejstvuje neke ustupke od Brisela, kada eventualni revidirani sporazum o Bregzitu 13. februara predstavni parlamentu.\nReagujući na glasanje u Vestminsteru, lideri EU ostali su pri stavu da ne može biti novog otvaranja detaljnog sporazuma o Bregzitu na 585 strana, koji su u novembru postigli sa premijerkom Mej, ali koji je potom početkom januara ubedljivom većinom odbijen u britanskom parlamentu.\nPredsednik Evropskog saveta Donald Tusk poručio je da je sporazum o izlasku "najbolji i jedini način da se obezbedi uredan" Bregzit. "Bekstop je deo Sporazuma o izlasku a sporazum nije otvoren za nove pregovore", rekao je Tusk, a prenele agencije.\nPortparol irskog premijera Lea Varadkara izjavio je takođe da sporazum o Bregzitu ne može biti ponovo otvoren za pregovore i da je reč o "pažljivo dogovorenom kompromisu".\nFrancuski predsednik Emanuel Makron je, naglašavajući da se o sporazumu o Bregzitu "ne može ponovo pregovarati", pozvao britansku vladu da "brzo predoči" naredne faze "koje bi omogućile da se izbegne razlaz bez dogovora" koji, kako je rekao "niko ne želi" ali za koji svi moraju da se pripremaju.\nLider poslanika Evropske narodne partije (EPP) u Evropskom parlamentu Manfred Veber upozorio je da je besmisleno da Velika Britanija traži nove pregovore o spornoj garanciji za irsku granicu u sporazumu o Bregzitu.\n"Ako dođe do unilateralnog pokušaja da se ponovo otvore pregovori o sporazumu, posledica će biti da se neće pregovarati samo o 'bekstopu'. Moraće ponovo da se pregovara i o pitanju Gibraltara, sumi koju London mora da plati za istupanje i pitanju građanskih prava", izjavio je Veber.\nNemačka ministarka pravde Katarina Barli je ocenila da EU može biti fleksibilna u pogledu datuma izlaska Velike Britanije, ali da London mora imati plan da bi odlaganje imalo smisla.\nNemačka ministarka, čiji je otac Britanac i koja se dugo zalagala za drugi referendum o Bregzitu, rekla je u intervjuu za radio SWR2 da je takvo izjašnjavanje "svakim danom sve verovatnije" s obzirom na politički haos u Velikoj Britaniji.\n: Britanski parlament odbacio sporazum, glasa o poverenju vladi\n: Tereza Mej preživela glasanje o poverenju\n: Lideri EU poručili da neće biti novih pregovora o Bregzitu


Minut ćutanja i minut buke “Minut za Mančester” – Stark Arena\nEvropska Asocijacija Arena čiji je član i Kombank Arena, izražava duboku potresenost i tugu zbog nedavnog tragičnog događaja nakon koncerta Ariane Grande u Mančester Areni. U spomen žrtvama, sutra, u petak, 26. maja, održaće se “Minut za Mančester” u svim arenama širom Evrope: minut ćutanja u 21.59, a zatim u 22:00 minut velike buke jer ne dozvoljavamo da budemo zaplašeni!\nOvim putem, obaveštavamo sve posetioce sutrašnjeg događaja, Arena Dance Club, da nam se pridruže u zajedničkom odavanju počasti minutom ćutanja, svim nevinim, tragično nastradalim žrtvama u Mančesteru.\nEvropska Asocijacija Arena i Kombank Arena, nastaviće da unapređuje svoje poslovanje usvajajući nove tehnologije i metode u obezbeđivanju svoje publike i gostiju. Naše misli i najdublje saučešće usmerene su ka svim povređenima i porodicama žrtava.\nDogađaj Arena Dance Club na kome će učestvovati sastav Carla’s Dreams, DJ Mahmut Orhan kao i TDI DJ-evi – Marko Španac i Rosske, počinje sutra, u petak, 26. maja, u 21.00.


Budimpešta hoteli i apartmani - Turistička Agencija Panorama Beograd\nBudimpešta hoteli i apartmani\nBudimpešta hoteli i apartmani svih kategorija po trenutno najpovoljnijm cenama uz mogućnost online proveru cena i raspoloživosti i rezervaciju smeštaja u samo 3 koraka. Za sve dodatne informacije, vezane za hotelski ili apartmanski smeštaj u Budimpešti, pozovite nas ili pošaljite upit za ponudu. Na vaš upit odgovorićemo u najkraćem mogućem roku.\nBudimpešti hoteli i apartmani sa sopstvenim prevozom ili doplatom za kombi prevoz sa kućne adrese\nSve informacije o cenama i raspoloživosti za aranžman Budimpešta hoteli i apartmani žete proveriti preko našeg online rezervacionog sistema\nZa sve dodatne informacije i rezervacije, pošaljite nam upit.\nkombi prevoz (mogućnost doplate za povratni transfer iz Beograda sa kućne adrese po ceni od 40,00 Eur po osobi)\npovratna karta 40,00 Eur po osobi\nkarta u jednom u pravcu 20,00 Eur po osobi\nBudimpešta je danas jedna od najpoznatijih turističkih destinacija u Evropi i grad je koji zauzima obe obale Dunava, Budim i Obuda na desnoj obali i Pešta na levoj (istočnoj) obali Dunava. Znamenitosti i lokacije koje bi obavezno trebalo posetiti tokom boravka: Sent Andreja, Trg Heroja, Bazilika svetog Ištvana, Parlament, Sinagoga, Ribarska tvrdjava, obilasci mostova u Budimpešti, Budim i mnoge druge.


Popis gotovinskih ekvivalenata i gotovine za 2019. godinu - Biljana Trifunović\nPopis gotovinskih ekvivalenata i gotovine za 2019. godinu\nPrema Pravilniku o načinu i rokovima vršenja popisa i usklađivanja knjigovodstvenog stanja sa stvarnim stanjem pored osnovnih sredstava, zaliha i drugih nematerijalnih i materijalnih ulaganja predmet popisa su i gotovinski ekvivalenti i gotovina.\nPrema Pravilniku o Kontnom okviru i sadržini računa u Kontnom okviru za privredna društva, zadruge i preduzetnika na računima 24 nalaze se gotovinski ekvivalenti i gotovina :\n240 – Hartije od vrednosti – gotovinski ekvivalenti, gde se iskazuju neposredno unovčive hartije od vrednosti, uz beznačajni rizik smanjenja vrednosti;\n241 – Tekući (poslovni) računi, gde se iskazuju na posebnim analitičkim računima novčana sredstva na poslovnim računima, kao i iskorišćeni okvirni krediti. Potražni saldo na poslovnom računu na dan bilansa iskazuje se na odgovarajućem računu u grupi 42 – Kratkoročne finansijske obaveze, bez obaveze preknjižavanja u knjigovodstvu. Pravno lice i preduzetnik u okviru ovog računa po potrebi vodi poseban prelazni analitički račun;\n242 – Izdvojena novčana sredstva i akreditivi, gde se iskazuju sredstva izdvojena na posebnim računima kod poslovne banke za otvorene akreditive u zemlji, za isplatu čekova, za investicije i za druge namene;\n243 – Blagajna, gde se iskazuju dinarske uplate i isplate gotovog novca i drugih vrednosnica;\n244 – Devizni račun, gde se iskazuju stanja i promene na deviznom računu;\n245 – Devizni akreditivi, gde se iskazuju otvoreni devizni akreditivi kod banke za plaćanja u inostranstvu;\n246 – Devizna blagajna, gde se iskazuju uplate i isplate efektivnog stranog novca i drugih vrednosnica naplativih u stranoj valuti;\n248 – Ostala novčana sredstva, gde se iskazuju novčana sredstva koja nisu iskazana na ostalim računima novčanih sredstava u okviru grupe računa 24;\n249 – Novčana sredstva čije je korišćenje ograničeno ili vrednost umanjena, gde se iskazuju novčana sredstva prema nazivu ovog računa.\nPopis obeveza i vanbilansne evidencije za 2019. godinu\nVaš biznis u inostranstvu – kontroliše NBS


Foto: thefa.com / screenshot\nOrlići će odmeriti snage sa Nemačkom, Austrijom i Danskom, na takmičenju u Italiji koje počinje 16, a završava se 30. juna.\nUtisak je da su "orlići" dobili rivale sa kojima mogu da se nadigravaju i da bi, ukoliko ponove igre iz kvalifikacija, mogli da izbore polufinale.\nUkupno 12 selekcija je bilo na žrebu i podeljene su u tri grupe, a u polufinale će plasirati najbolja ekipa iz svake grupe, kao i najbolja drugoplasirana selekcija. Polufinale ima dodatnu težinu jer će prve četiri selekcije izboriti i učešće na Olimpijskim igrama u Tokiju 2020. godine.\nPodsetimo, "orlići" su na žrebu bili svrstani u treći šešir, a kvalifikacije su odigrali na visokom nivou i ubeležili osam pobeda i dva remija (gol razlika 23:5).\nTitulu šampiona Evrope brani Nemačka, a izvlačenje je vodio Andrea Pirlo koji je i ambasador čitavog turnira. Pirlo je 2000. godine osvojio ovaj šampionat sa "azurima".


Novinari su izabrali najkomunikativnije funkcionere i javne ličnosti - Infobrif\nNovinari su izabrali najkomunikativnije funkcionere i javne ličnosti\nObjavljeno 11.03.2019. u 13:02 poslednja izmena 11.03.2019. u 13:06\nRasim Ljajić, Zorana Mihajlović, Branko Ružić, Rodoljub Šabić, Igor Jurić i Novak Ðoković, bili su najkomunikativniji državni i politički funkcioneri i javne ličnosti u Srbiji u 2018. godini.\nTo su pokazali rezultati tradicionalnog istraživanja „Novinar – Vaš prijatelj“ o kvalitetu odnosa s medijima i novinarima organizacija i javnih ličnosti u Srbiji, a koje je u decembru prošle i januara ove godine sprovela PR agencija „Pragma“.\nMeđu javnim ličnostima koje su 2018, prema mišljenju 300 novinara najrelevantnijih srpskih medija, vidljivo promenile svoj imidž u odnosu na prethodni period, nezavisno od toga da li „na bolje“ ili „na gore“, izdvojili su se premijerka Ana Brnabić, Ivica Dačić, Dragan Ðilas, Borko Stefanović i gradonačelnik Beograda dr Zoran Radojičić, saopštila je „Pragma“.\nNavodi se da su među državnim i političkim institucijama najbolje odnose s medijima imali: Privredna komora Srbije, Ministarstvo državne uprave i lokalne samouprave, Vladina kancelarija za KiM, Ministarstvo građevinarstva, saobraćaja i infrastrukture, Ministarstvo odbrane, Ministarstvo trgovine, turizma i telekomunikacija, Poverenik za informacije od javnog značaja i zaštitu podataka.\nU kategoriji gradskih institucija i preduzeća, najupečatljiviji su Beogradski sajam, JKP „Zelenilo – Beograd“ i Turistička organizacija Beograd, a od profitnih (privrednih) organizacija koje su najbolje komunicirale s medijima, izdvojila se kompanija Koka-kola, saopštila je „Pragma“.\nMeđu neprofitnim organizacijama novinari su izdvojili Fondaciju „Tijana Jurić“, a od sportskih Fudbalski savez Srbije, Košarkaški savez Srbije i Vaterpolo savez Srbije.\nOrganizovani događaji, koji su prema oceni anketiranih novinara obeležili prošlu godinu u Srbiji, jesu Vojna vežba „Vek pobednika“ i utakmice FK Crvena zvezda u Ligi šampiona.\nU tradicionalnom istraživanju „Novinar – Vaš prijatelj“ koje, krajem svake godine, sprovodi PR agencija „Pragma“, ispitanici analiziraju kvalitet odnosa s medijima organizacija i javnih ličnosti u više kategorija: državne institucije, političke organizacije, privredne i neprivredne organizacije, političke i ostale javne ličnosti, a biraju se i organizacije koje imaju najbolje kanale i sredstva komunikacije s novinarima.\nKako da „ULOVITE” psa pre polaska u ŠETNJU\nTragedija u Kliničkom centru u Kragujevcu, preminula porodilja


Vlast podstiče pretvaranje novinara u mete | Autonomija\n"Političari glavni kreatori neprijateljske atmosfere"\nBroj napada na novinare se prema podacima strukovnih udruženja povećava, a ono što posebno zabrinjava je to što se pretnje i napadi dešavaju na podsticaj visokih državnih funkcionera.\nDirektor Fondacije „Slavko Ćuruvija“ Ilir Gaši smatra da su političari glavni kreatori neprijateljske atmosfere.\n„Imamo mnogo situacija u kojima javni funkcioneri, prozivaju novinare i medije i stvaraju u blažem obliku obliku rečeno negativnu atmosferu protiv njih, u težem i verovatno realističnijem neprijateljsku atmosferu u društvu, protiv tih novinara i medija, atmosferu linča, jer novinari koji su na meti nekoliko dana kasnije bivaju izloženi pretnjama smrću“, ukazuje Gaši.\n„Istoga dana, kada je ubijen Oliver Ivanović, predsednik države je održao konferenciju za novinare na kojoj je optužio mene, Slavišu Lekića, opoziciju i još neke ljude da smo tvrdili da je Srbija odgovorna za smrt Olivera Ivanovića. To naravno nije bilo tačno, ali neposredno nakon toga, već sutradan usledili su napadi na mene, objavljena je moja fotografija, napisano je uz nju ovako izgleda neko ko mrzi sve što je srpsko“, ispričao je Dragan Janjić.\n„Ključni je problem što se ovo desilo na podsticaj vlasti, crtane su mete na ljudima. Ja nemam nikave sumnje da istražni organi mogu da utvrde ko je i šta je ali mislim da to nije najvažnije, mislim da je najvažnije da se prestane sa vođenjem kampanje protiv ljudi koji misle durgačije“, ocenio je Dragan Janjić.\n„Dok se ja sa njim otimam oko telefona, osećam da me jedan od one dvojice uzima otpozadi, razdvaja nas i gura me i odvlači, nosi ka Pionirskom parku. Tu me spušta, ja osetim da sam slobodna, u šoku potpunom šta se desilo i šta će dalje da se desi“, ispričala je Lidija Valtner.\nNakon prigovora novinara, po nalogu Višeg tužilaštva, osnovno tužilaštvo je počelo da postupa po tom predmetu. Lidija Valtner očekuje pravdu, ali ističe da „nijedna vlast ne voli da kažnjava svoje ljude“.\n„Tako da me ne čudi da procesi dugo traju i da se zaboravljaju u fiokama, jer pretpostavljam da većina ima političku pozadinu„, istakla je Lidija Valtner.\n„Ako dođe do suda to su uglavnom uslovne osude, za veliki broj slučajeva napada na novinare tužilaštvo utvrdi da nema elelmenata krivičnog dela kako bi se vodio postpak po službenoj dužnosti, pa se uglavnom pokrene prekršajni postupak (ili ne), zavisno od slučaja do slučaja“, rekla je Marija Vukasović.\n„Prema zakoniku o krivičnom postupku javni tužilac je jedini ovlašćeni da goni počinioce krivičnih dela koje se gone po službenoj dužnosti. U tom smislu sud nije ovlašćen da goni počinioce niti da pokreće postupke, pa samim tim nema uticaja na tu statisku, odnosno koliko će biti procesuiranih postupka pred sudom“, rekla je portparolka Višeg suda u Beogradu Bojana Stanković.\n„Što se postupanja tužilaštva tiče jedino Vam mogu reći da od kada je vođenje istrage prešlo u našu nadležnost, ona se mnogo brže završava nego što je to bio slučaj kada su istragu radile istražne sudije i tu smo višestruko efikasniji nego što je to bilo pre oktobra 2013. godine“.\nMeđutim, ne završavaju svi slučajevi u fiokama. Kada su napadnute novinarke televizije Pink, privatne medijske kuće bliske režimu, septembra 2017., za par meseci je podignuta optužnica, a suđenje počinje u maju.\nU cilju efikasnije zaštite novinara u Srbiji decembra 2016. potpisan je Sporazum između policije, tužilaštva i sedam novinarskih i medijskih udruženja. Na osnovu tog sporazamu formirana je radna grupa, u kojoj je pet udruženja zamrzlo status zbog ne preduzimanja konkretnih mera na rešavanju napada na inaugraciji predsednika države. Direktor Fondacije „Slavko Ćuruvija“ Ilir Gaši napominje da je velika prednost tog sporazuma bilo formiranje mreže kontakt tačaka, ali da je sporno to što ona u realnosti ne funkcioniše.\n„Kontakt tačke u toj mreži jos uvek nemaju nikakvo obavezujuće uputstvo o načinima komuniciranja, što zapravo znači da kada nekom novinaru nešto bude i ja tad zovem tužilaštvo u nekom gradu, isključivo je stvar volje tužioca da li će reagovati na poziv ili ne“.\nO tromosti i nefikasnosti države u zaštiti novinara, možda najbolje govori činjenica da još nisu rešena ubistva novinara Dade Vujasninović iz 1994., Slavka Ćuruvije 1999. i Milana Pantića iz 2001. godine. Pred sudom je jedino slučaj Ćuruvija, koji je pokrenut 16 godina posle ubistva i ove godine bi trebalo da bude okončan.


► Turski sud naložio ponovno hapšenje novinara Ahmeta Altana\nTurski sud danas je naložio ponovno hapšenje novinara i pisca Ahmeta Altana, nedelju dana nakon što je pušten iz zatvora zbog navodne umešanosti u neuspeli vojni udar 2016. godine u Turskoj, prenela je agencija Anadolija.\nAltan (69) i novinarka Nazli Ilidžak (74) oslobođeni su 4. novembra posle tri godine zatvora. Oni su istog dana osuđeni na deset i po godina i skoro devet godina zatvora zbog "pomoći terorističkog grupi". Oni su pušteni na slobodu ali su pod sudskom kontrolom i zabranjeno im je da napuste zemlju.\nMeđutim, sud je danas naložio ponovno hapšenje Altana na poziv glavnog tužioca koji se protivi odluci o njegovom oslobađanju.\nAltan i novinarka su prvobitno bili osuđeni na doživotni zatvor ali je Apelacioni sud naložio novo suđenje.


"Krećimo se zajedno"\n"Krećimo se zajedno", slogan je ovogodišnje Evropske sedmice mobilnosti, koju će i ove godine Banja Luka obilježiti brojnim aktivnostima. Ovogodišnja kampanja sa temom "Sigurno pješačenje i vožnja bicikla" traje od danas do nedjelje.\n"Kao jedan od vida promocije, Grad Banja Luka je pokrenuo "BL-bajk", automatski sistem iznajmljivanja bicikala. Gradimo biciklističke staze tamo gdje je to moguće. Upravo Istočni tranzit, koji danas otvaramo, imaće pješačke i biciklističke staze tako da ćemo dobiti jednu gotovo neprekinutu biciklističku stazu od lijeve obale novog mosta u Obilićevu pa sve do Trapista", kazao je Radojičić.\n"Priznanje koje smo dobili predstavlja jednu potvrdu da smo na pravom putu i aktivnosti koje smo provodili da su prave, te ih nastavljamo i tokom ove godine", rekao je Davidović.\n"Umjesto automobila, u tom vremenu glavna centralna ulica postaće mjesto za šetnju, igru, vožnju rolera i trotineta", istakao je Davidović.\n"Evropska sedmica mobilnosti" završava se 22.septembra, obilježavanjem "Dana bez automobila". Za taj dan, planirano je više događaja u centralnoj gradskoj zoni, koja će biti zatvorena za saobraćaj od 11 do 14 časova. Jedan od događaja jeste biciklijada, za koju registracija počinje u 11 časova na parkingu kod Muzeja savremene umjetnosti RS, a start je u 12 časova. Nakon biciklijade, biće održana tombola sa prigodnim poklonima. Grad će, tog dana, i svim registrovanim članovima „Bajk šering“ sistema obezbjediti od 11 do 14 časova besplatno korištenje bicikla.\nUz službe Grada, u organizaciji ovih događaja u Banjoj Luci učestvuju i Savez opština i gradova RS, njemački GIZ, Auto-moto savez RS, Centar za životnu sredinu i Udruženje "Banjalučka kritična masa", a sponzori su: "Delta planet", "Vivia", "Vitaminka" i "Tropic".\nBesplatne godišnje karte za "BL bajk"\nGrad će, povodom Evropske sedmice mobilnosti, pokloniti sugrađanima deset godišnjih kartica za "BL bajk".\nIgor Radojičić Evropska sedmica mobilnosti\nRadojičić: Uspješno rješavamo probleme zagađenosti u "Incelu"


AMERIČKI AMBASADOR: Đilas možda ne razume šta je uloga diplomate | Ekspres.net\nAmbasador SAD u Srbiji Entoni Godfri izjavio je povodom kritika koje mu je uputio lider Stranke slobode i pravde Dragan Đilas da jedan od lidera Saveza za Srbiju možda ne shvata ulogu diplomate.\nPovodom današnjeg Đilasovog otvorenog pisma Godfriju u kojem ga je kritikovao što je pristao da gostuje u "Hit tvitu" televizije Pink, američki ambasador je u toj emisiji rekao da je "pozvan od predsednice vlade zemlje u kojoj je akreditovan" i da "smatra da ne bi bilo u redu da ne dođe".\n"Video sam Đilasovo pismo, cenim njegovu strast u nastupu, ali kada me kritikuje što dolazim u ovu emisiju, on možda ne shvata ulogu diplomate. Biće mi drago da se s njim ponovo sastanem i da čujem njegove primedbe. To što je Đilas trenutno protiv mene ne znači da sam ja na strani vlade, ja sam i dalje strani diplomata i ne učestvujem u političkom životu Srbije", kazao je Godfri u emisiji "Hit tvit".\nFOTO TANJUG / MILICA NIKOLIC/ jd\nĐilas je u pismu naveo da je Godfri prihvatanjem da gostuje u emisiji "Hit tvit" definitivno pokazao da se "u borbi za osnovne demokratske vrednosti u Srbiji nalazi na strani vlasti" i da više nema razloga da se sumnja u to.\nGodfri je večeras rekao i da se s Đilasom "suštinski ne slaže" oko toga na koji način treba da se izraze stavovi i dodao da misli da to treba da bude "kroz biračke kutije" i da je “potrebno da svi učestvuju na izborima”.\n"Nikad nisam video bojkot koji je doveo do pozitivnog ishoda i do ishoda koji bi bio dobar za narod. Ali postoje opravdani razlozi za mnogo toga na šta se opozicioni lideri žale. I SAD i EU i OEBS naglašavali su te propuste i nedostake u medijskom okruženju i to može mnogo da bude unapređeno", rekao je Godfri.\nGodfri je kazao i da kao strani diplomata "nije u redu da se stavlja na bilo koju stranu" i da to ne radi, ali da veruje da treba da ohrabruje slobodnu i otvorenu debatu i da treba da postoji izborni proces u kojem građani mogu da biraju između svih kandidata.\nPremijerka Srbije, Ana Brnabić, koja je govorila u istoj emisiji, rekla je da će Godfri zbog dolaska na Pink "sigurno ‘proći kroz toplog zeca’ ", i dodala da joj je "malo i drago" zbog toga, jer će američki ambasador "videti kako se drugi ljudi u Srbiji provedu kada se ne slažu sa Draganom Đilasom".\nOna je ocenila da za bojkot izbora u Srbiji "ne postoji nijedan razlog izuzev nedostatka plana i programa" i dodala da su izborni uslovi danas "neuporedivo bolji nego 2012. godine" kada, kako je kazala, "nije bilo opozicionih medija u Srbiji, a danas postoje N1, Nova S, NIN, Vreme, Danas, Blic".\nGovoreći o sporu Srbije i Kosova, Godfri je kazao da je "došlo vreme da se gleda napred", da je svestan istorije Srbije i da je poštuje, ali da sada "nije vreme da se priča o 1389. godini, nego o 2020. godini".\n"Sada govorimo o letovima, o železničkoj, nadam se i putnoj povezanosti. Treba da se stvori okruženje da privatni sektor može da krene napred", rekao je američki ambasador.\nOn je naveo da je specijalni izaslanik predsednika SAD za pregovore Srbije i Kosova Ričard Grenel, koji je ove nedelje posetio Beograd i Prištinu, "bio jasan da je potrebno stvoriti okruženje" u kojem bi obe strane imale neku korist i ponovio da to obuhvata i ukidanje kosovskih taksi i obustavljanje srpske kampanje za povlačenje priznanja Kosova.\nPovodom usvajanja crnogorskog zakona o slobodi veroispovesti, Godfri je rekao da SAD podržavaju poštovanje verskih sloboda i da prate situaciju u Crnoj Gori "veoma pažljivo".\nOn je kazao da SAD poštuju "stav i ponašanje" predsednika Srbije Aleksandra Vučića i premijerke Brnabić, jer priznaju suverenitet susedne države i da je Crna Gora značajna zemlja u regionu.\n"Nikome nije od koristi da doliva strasti, mržnju ili da objavljuje klipove smišljene da nekoga ponize. Ne sme se ometati pravo ljudi da iskažu svoju veru, mesta na kojima će to učiniti moraju da ostanu otvorena i ne smeju se preduzimati koraci koji bi mogli da naruše odnose Srbije i Crne Gore", naveo je Godfri.\namerika ambasador Ana Brnabić entoni godfri hit tvit


Bivši specijalni izaslanik američkog predsednika Donalda Trampa za pregovore Beograda i Prištine, Ričard Grenel, ponovio je da administracija predsednika SAD Džozefa Bajdena otvoreno podržava Trampove ekonomske sporazume Beograda i Prištine.\nGrenel je to napisao na Tviteru, reagujući na ocene novinara Mičela Protera da Tramp pokušava da vodi sopstvenu spoljnu politiku na Balkanu.\n- Izveštač radikalnog Vajsa ne zna da Bajdenova administracija otvoreno podržava Trampove ekonomske sporazume Kosova i Srbije. Jao - napisao je Grenel.\nNovinar Vajsa je prethodno napisao da Tramp misli da je kralj u egzilu i pokušava da vodi sopstvenu spoljnu politiku na Balkanu.\nGrenel je u četvrtak na administrativnom prelazu Merdare, između centralne Srbije i KiM, posle boravka na KiM rekao da je u Prištini bio u svojstvu privatnog građanina i istakao da su mnogi u SAD frustrirani, jer se ne primenjuje istorijski "ekonomski dogovor koji je postignut u Beloj kući".\n"SRBIJA DA SE ENERGETSKI ODVOJI OD RUSIJE!" Grenel o nepoznatim detaljima Vašingtonskog sporazuma: Otkriva i kakva je bila ULOGA MELANIJE TRAMP!


Nezaposleni će po novac ići u supermarket › Made-in-Germany.rs\nNemačka Savezna agencija za rad planira da keš isplatu novčane pomoći za nezaposlene premesti iz svojih filijala i džob-centara na kase supermarketa i drogerija kompanija kao što su „Rewe“, „Penny“, „Real“, „DM“ i „Rossmann“.\n– Sa promenama bi trebalo da se počne u drugom kvartalu iduće godine, a cilj je da se do kraja 2018. godine završi sa uvođenjem novog modusa – rekla je portparolka Savezne agencije za rad, piše list „Velt am Zontag“, a prenose „vesti-online“.\nUgovor za novi način isplate gotovine dobila je berlinska firma „Keš pejment solušn“, koja raspolaže mrežom od 8. 500 trgovina na čijim će kasma kupci gotovinom takođe moći i da plaćaju onlajn-nabavku ili račune za struju.\nNeke banke svojim klijentima kao alternativu nude kase umesto bankomata, tako da će i nezaposleni moći da podižu novac u prodavnici, za šta će morati da prilože potvrdu sa barkodom, koji će biti skeniran, a očitan iznos isplaćen.\n„Ovo je mogućnost za one kojima je hitno i u kratkom roku potreban novac, a troškovi za novi način isplate na kasama biće znatno smanjeni“, saopštavaju iz Savezne agencije za rad.\nNezaposlenima je do sada za ove namene na raspolaganju bilo 309 automata u džob-centrima i filijalama agencije, gde je samo u prošloj godini obavljeno više od 400.000 transakcija u vrednosti od 120 miliona eura. Ovi automati će sada biti uklonjeni, jer troškovi njihovog održavanja iznose 8 eura po transakciji, što je samo u prethodnoj godini koštalo 3,2 miliona eura.\nPobornici ovog plana ističu da će se isplata u trgovinama odvijati „bez čekanja i u normalnom okruženju, bez osećaja diskriminacije za nezaposlene“, jer na potvrdi nema oznake Agencije za rad, pa za onog ko podiže novac ne postoji opasnost da se prepozna kao nezaposlen.\nMeđutim, kritičari i skeptici u ovom potezu pre vide novu šemu za ugrađivanje privatnih firmi u državni posao sa unosnim provizijama, nego brigu za dostojanstvo nezaposlenih.